
ОПШТИ ДИО

1. Увод


Процес рада Начелника и општинске управе у 2019. години се заснивао на пословима и задацима који су прописани законом и другим прописима те одлукама, закључцима и другим актима Скупштине општине и њених тијела.  
Узимајући у обзир основне надлежности и одговорности начелника и општинске управе, рад је у 2019. години фокусиран на испуњењу захтјева утврђених прописима и одлукама надлежних органа и планирању, пројектовању и реализацији пројеката дефинисаних стратешким документима.  
Током 2019. године, Општинска управа је реализовала активности дефинисане стратешким документима у складу са расположивим средствима и у складу са обавезама које су прописане законом. Дио активности је реализован заједно са јавним установама и предузећима. Активности дефинисане стратешким документима су представљене годишњим планом имплементације за 2019. који је представљао саставни дио Стратегије развоја која је усвојена крајем 2017. године.

Основни фокуси у 2019. години су били на подршци отварању нових радних мјеста, изградњи и модернизацији комуналне инфраструктуре, заштити животне средине те на испуњавању обавеза у домену социјалне заштите. 
Буџет општине Теслић је у 2019. години износио 18,35 милиона КМ. Осим буџетских средстава, за реализацију пројеката и активности су коришћена средства обезбијеђена од стране различитих донатора и учешћем грађана.


Политика извршавања прописа из надлежности начелника и општинске управе усмјеравани су у правцу постизања пуне ефикасности и ефективности у раду, заснивајући рад на принципима законитости, поштовања рокова, економичности, поштовања буџетских оквира и постизања резултата који оправдавају мисију локалне заједнице и администрације, као њеног саставног дијела.
 

2. Организација рада и организациона шема општинске управе

 Oпштинска управа Теслић на основу Одлуке о оснивању Општинске управе Теслић („Службени гласник Општине Теслић“, број 6/17), организована је кроз одјељења и одсјеке, матичне службе и мјесне канцеларије за поједина насељена мјеста на подручју општине и то: Матична служба Теслић, Мјесна канцеларија Прибинић, Мјесна канцеларија Чечава и Мјесна канцеларија Блатница.
Основне организационе јединице Општинске управе су: 

1. Кабинет начелника,
2. Одјељење за општу управу са службом за правну помоћ: 
- Одсјек за грађанска стања и опште послове, 

- Одсјек за односе с јавношћу и грађанска питања, 
3. Одјељење за инспекцијске послове са комуналном полицијом, 

4. Одјељење за просторно уређење:                                                                                     
- Одсјек за имовину,

-Одсјек за просторно планирање и грађење,
5. Одјељење за привреду и пољопривреду: 
- Одсјек за привреду, 

- Одсјек за пољопривреду,
- Одсјек за локални економски развој и европске интеграције, 
6. Одјељење за друштвене дјелатности: 
- Одсјек за цивилну заштиту,
7. Одјељење за стамбено-комуналне послове:
- Одсјек за послове саобраћаја и паркинг службе,

-Одсјек за изградњу и уређење грађевинског земљишта,
8. Одјељење за борачко-инвалидску заштиту, 

9. Одјељење за финансије: 
- Одсјек за јавне набавке и заједничке послове,

- Одсјек за финансије и рачуноводство.
Стручна служба Скупштине општине и Јединица за интерну ревизију су организоване као посебне организационе јединице Општинске управе.
Територијална ватрогасна јединица Општине Теслић је организована као самостална организациона јединица у саставу Општинске управе.
Према одредбама Закона и наведене Одлуке, основни послови које спроводи општинска управа су: извршавање и спровођење прописа Скупштине Општине Теслић и Начелника општине Теслић, припремање нацрта  и  приједлога  одлука  и других аката које доноси Скупштина општине и Начелник оштине,  извршавање  и  спровођење  закона  и  других прописа  и  обезбјеђење  вршења  послова  чије  је  извршење повјерено општини,  вршење  стручних  и  других  послова  које  јој повјерава Скупштина општине и Начелник општине. Осим наведеног, Општинска управа се стара о процесу планирања развоја општине, реализацијом планских докумената, праћењем реализације, анализом и извјештавањем о реализованим стратешким активностима. 
3. Приоритети у раду током извјештајног периода

 
У извјештајном периоду, у оквиру послова и питања којима се општинска управа бави, приоритетна пажња је усмјеравана на сљедеће:

- Остварење Буџета општине и програма које је усвојила Скупштина,
- Законитост у раду општинске управе, 
- Провођење политике и извршавање закључака и одлука Скупштине, 
- Испуњење препорука Ревизије јавног сектора Републике Српске,
- Унапређење услова привређивања стимулисањем пројеката у области привреде и пољопривреде, 
- Имплементацију стратешких докумената општине Теслић,

- Испуњавање услова у процесу ресертификације општина и градова са повољним пословним окружењем (БФЦ),
- Реализацију приоритетних капиталних пројеката, 
- Даљу идентификацију, попис и евидентирање општинске имовине,
- Развој и унапређење односа са јавношћу и транспарентности у раду општинске управе, те сарадња са невладиним сектором,
- Рјешавање проблема и помоћ социјално угроженим категоријама становништва, те повратницима и избјеглим и расељеним лицима, 
- Сарадњу са институцијама и организацијама чији је оснивач Скупштина општине, са ентитетским и државним институцијама, са Савезом општина и градова Републике Српске и међународним организацијама и институцијама,
- Отклањању посљедица изазваних елементарним непогодама, 
- Подршку невладином сектору и спортским организацијама.

У наставку је дат преглед рада одјељења и одсјека општинске управе у којем су детаљније дати показатељи рада наведених организационих јединица општинске управе.
ПОСЕБНИ ДИО

Организациона јединица:  

Одјељење за привреду и пољопривреду  

Увод

Одјељење за привреду и пољопривреду је у децембру 2018. године сачинило План рада за 2019. годину којим је предвиђено достављање Информације о извршењу плана за прво полугодиште.  Приликом израде  плана, основне смјернице Одјељења  су биле Одлука о оснивању општинске управе Теслић, Правилник о организацији и систематизацији радних мјеста општинске управе Теслић, Стратегија развоја општине Теслић 2018-2027. година ( у даљем тексту Стратегија), Правилник о планирању, праћењу и вредновању годишњег рада општинске управе и извјештавању и нацрт Буџета општине Теслић за 2019. годину.  План рада Одјељења је поред редовних активности обухватио и све активности које су као приоритетни и програмски циљеви дефинисани Стратегијом за 2019. годину.  

Сажетак
Током 2019. године, Одјељење је благовремено извршавало управно-правне, стручне, административне, техничке и стручне послове из надлежности локалне управе. У односу на нацрт буџета Општине на основу кога је израђен план рада Одјељења, одлуком о усвајању буџета Општине за 2019. годину (јуни 2019.) дошло је до повећања средстава намијењених за рад Одјељења за 12,3%, односно за 21% више у односу на 2018. годину. Ово повећање се посебно одразило на ставку субвенција привреди и пољопривреди. Средства за подстицаје привреди и пољопривреди за 2019. годину планирана су у укупном износу од 575.000 КМ од чега 275.000 КМ за привреду (више за 75.000 КМ у односу на 2018.) и 300.000 за пољопривреду (више за 50.000 КМ у односу на 2018. годину). 

Спроведене активности на реализацији Плана рада Одјељења у 2019. години

Активности на реализацији Плана Одјељења односиле су се на редовне активности и активности на остваривању приоритетних и програмских циљева дефинисаних Стратегијом.

У оквиру редовних послова у периоду 01.01.-31.12.2019. запримљено је 752 предмета, од чега 65 из претходне године. У року је ријешено 480 предмета, 264 мимо рока, док је број неријешених предмета 8. Укупан број ријешених предмета је 744.

Савјетодавним радом обухваћена је обука и праћење производње у току: производња малине код 315 произвођача, производња корнишона код 55 произвођача, производња у сточарству код 69 произвођача и производња љекобиља код 10 произвођача. 

Према Програму рада Скупштине општине Теслић, Одјељење је било у обавези да изради сљедеће документе:

· Извјештај о раду Одјељења за 2018. годину;

· Информација о ефектима реализације мјера подстицаја у привреди у 2018. години;

· Извјештај о реализацији подстицајних мјера у пољопривреди у 2018. години;

· Програм додјеле подстицајних средстава за пољопривреду у 2019. години (одржана јавна расправа по мјесним заједницама);

· Извјештај о реализацији плана реализације стратешких докумената у 2018. години;

· План имплементације стратегије развоја у 2019. години;

· Приједлог Плана рада Начелника општине и општинске управе за 2019. годину;

· Извјештај о раду Начелника општине и општинске управе за 2018. годину;

· Информација о активностима на припреми и мплементацији донаторских пројеката у 2018. години.

Све наведене документе Одјељење је благовремено израдило и исти су прошли скупштинску процедуру. Осим наведених докумената, Одјељење је учествовало у изради докумената који нису били предвиђени програмом рада Скупштине, а због њиховог значаја је било потребно да буду разматрани. Ради се о следећим документима:

· Информација о резултатима тестирања тарифне методологије за одређивање цијене услуга водоснабдијевања и канализације;

· Информација о процјени степена задовољства грађана општине Теслић  квалитетом пружања јавних услуга општинске управе, комуналних предузећа и скупштине општине.

Одјељење је учествовало у изради стратешких документа које је скупштина општине донијела. Ради се о припреми приједлога Плана капиталних инвестиција за период 2019-2021. године. 

Одјељење је активно учествовало у раду Привредног савјета и изради докумената за рад истог у новом сазиву. Представници Одјељења су обавили низ састанака са привредним субјектима и посјетили исте.  

Активности везане за остваривање приоритетних и програмских циљева из Стратегије односе се на сљедеће:

Одсјек за привреду:

· Послови на припреми документације у циљу испуњавања критеријума за добијање донаторских средстава у оквиру МЕГ пројекта за 2019. годину и припрема приједлога пројекта који је кандидован за подстицаје у привреди; 

· Контрола потписаних уговора у оквиру МЕГ пројекта подстицаја привреди за 2018. годину. Извршена исплата друге и треће  транше и Пројекат је у потпуности имплементиран;

· Потписан Уговор са Институтом за младе КУЛТ Сарајево о суфинансирању Пројекта предузетнички фонд за младе у износу од 60.000 КМ (март 2019.) гдје је суфинансирање Општине 50%. Израђена је пратећа документација, правилник о подстицајима за самозапошљавање, пријавни образац бизнис плана, одржана едукација за израду бизнис планова, расписан јавни позив и спроведен одабир кандидата. Потписани уговори са осам незапослених лица старости до 35  година који су регистровали своју предузетничку дјелатност, једно лице је одустало од Уговора па је укупна вриједност пројекта Предузетнички фонд за младе смањена на 52.500 КМ. Средства се исплаћују по принципу рефундације; 

· Израда концепт ноте за пројекат EU4Bussines у реализацији ИЛО (Међународна организација рада) гдје је Општина главни партнер а остали партнери су УГ Нешто више Сарајево, ЗТЦ Бања Врућица Теслић, Завод за запошљавање РС Биро Теслић и СШ „Јован Дучић“ Теслић. Вриједност предложеног пројекта је 231.214 ЕУР од чега ИЛО 200.000 ЕУР, Општина кроз контрибуцију плата ангажованих на пројекту остатак средстава. Пројекат у концепт ноти је прошао први круг али након пуне апликације није  одобрен (од 16 пројеката само је један одобрен);
· Активности на помоћи при изради пројеката од стране Центра за социјални рад и Удужења „Добро срце“ Теслић за кандидовање истих у оквиру Пројекта СДИ;
· Учешће у изради  концепт ноте са носиоцем пројектних активности УГ Нешто више Сарајево на пројекту EU4Bussines у реализацији ГИЗ. Партнери на пројекту су привредни субјекти из области металне индустрије, а вриједност пројекта је 375.000 ЕУР, учешће Општине је планирано искључиво кроз плате запослених; 
· Помоћ појединцима приликом израде бизнис плана за Програм одрживог повратка – Влада РС;
· Активна помоћ свим заинтересованим лицима на изради бизнис планова за самозапошљавање;
· Израда пријаве за учешће у пројекту подршке предузетницима у оквиру позива ЦЕФЕ БиХ (финансиран од стране УСАИД 50% и Општине 50%). Уговор потписан у децембру 2019. године на укупан износ од 30.000 КМ;

· Активности у припреми документације за процес БФЦ ресертификације као чланови тима;
· Активности у оквиру пројекта МАТРА на изради Гендер акционог плана Општине Теслић.

Одсјек за пољопривреду: 

· Самостални стручни сарадници за савјетодавни рад у пољопривреди организовали теоретска и практична предавања, по утврђеном плану у свим областима пољопривредне производње, у циљу упознавања пољопривредних произвођача у  примјени савремених стандарда код укупно 420 пољопривредних произвођача;
· Одсјек је активно учествовао стручним савјетима у пројектима изградње капацитета за чување и дистрибуцију код 2 пољопривредна произвођача, код изградње и опремања објеката у сточарству 4 објекта, код опремања воћњака 7 пољопривредних произвођача и у успостављању  1 пчелињака;
· Проведене активности у пројекту „Стандардизација производње Блатничког сира“, учешће кроз одржавање предавања на задане теме и активна помоћ у примјени стандарда производње на терну код 20 корисника;
· Активности везане за институционалну подршку пољопривредним произвођачима кроз рад у Комисији за подстицаје, запримљено и обрађено 212 захтјева;
· Рад на стварању предуслова за подршку и остваривање права за подстицаје  у пчеларству из републичког буџета за 42 корисника у износу од 17.721 КМ;
· Активан рад и стручна помоћ у регистрацији пољопривредних газдинстава у правцу остваривања права на институционалну подршку (права на општинске, републичке подстицаје, право на аплицирање у пројектима, право регистрације возила  и сл.), укупно за 750 пољопривредних произвођача;
· Активно учешће у организацији производње и реализације производње корнишона на подручју општине Теслић. Одржана обука, ангажован инжењер савјетодавац у примјени и контроли примјене технологије производње (42 корисника-остварени обим производње 215 000 кг);
· Организовање посјете пољопривредних произвођача сајму пољопривреде  у Новом Саду-43 пољопривредна произвођача у посјети.
Одсјек за локални економски развој и европске интеграције:

· МЕГ пројекат. Одсјек је координирао активностима на припреми реализације инфраструктурних активности у оквиру наведеног пројекта. Ради се о изградњи водоводне мреже у насељу Осивица чија је укупна вриједност 350.000 КМ. Донатор је обезбиједио 115.000 КМ. Осим наведеног, набављена је опрема за детекцију кварова и губитака чија је укупна вриједност 40.000 КМ (донатор обезбиједио 20.000 КМ);

· Пројекат рекултивације градске депоније. Пројекат се проводи у сарадњи са Фондом за заштиту животне средине РС. Укупна вриједност је 40.950 КМ а фонд обезбјеђује 30.000 КМ;

· RеLOaD пројекат. Пројекат се проводи у сарадњи са УНДП. Укупна вриједност пројекта у 2019. години је око 75.000 КМ. Кроз пројекат се финансирају пројекти четири ОЦД са подручја општине;

· Учешће у пројекту реконструкције школских објеката. У оквиру пројекта Зелени економски развој, који проводи УНДП, извршена је реконструкција школе у Угодновићу чија је укупна вриједност 110.910 КМ. Учешће општине је износило 77.910 КМ;

· Пројекат топлификације градског подручја Теслић. Представник Одсјека је у оквиру тима за имплементацију пројекта учествовао у процесу координације активности, израђена је студија изводљивости те започети послови на изради тендерске документације за реализацију пројекта. Пројекат се спроводи заједно са компанијом ЦЕТЕОР Сарајево и подржан је средствима ЕБРД (укупно 390.000 КМ);

· Учешће у реализацији Пројекта водоснабдијевања (Project FISCHE). Представник пројекта је као члан имплементационог тима учествовао у припреми поновљеног тендера и тендерске документације за фазу 3. (пречистач отпадних вода) и информација о реализацији пројекта као и у координацији активности између ПИТ Теслић и Тијела за управљање пројектом (ТУП РС);

· Координација израде акционог плана за спречавање климатских промјена. Службеник одсјека врши координацију израде Плана;

· Припрема пројектних приједлога. Запослени у Одсјеку су самостално или у сарадњи са другим одсјецима и одјељењима припремили пројектне приједлоге према различитим донаторима.

Табеларни приказ реализације плана рада Одјељења за привреду и пољопривреду за 2019. годину

	Рб.
	Пројекти, мјере и редовни послови
	Веза са стратегијом
	Очекивани резултати 
	Резултати у 2019. 
	Оквирни буџет и извори финансирања према Стратегији
	Извори средстава

	1.
	П1.1.1.2.

Обезбјеђење техничке подршке привредним субјектима у припреми пројеката за приступ средствима донаторских фондова
	СЦ1/СЕЦ1.1
	Мин.3 апликације МСП одобрено за финансирање од стране донатора у којима је пружена техничка подршка у припреми
	Обављене припремне консултације са привредним субјеткима из области металне индустрије у вези са најављеним позивим за МСП од стране пројекта ЕУ4Бусинесs
	0
	У оквиру редовних активности

	2.
	П 1.1.1.3.

Организација едукације привредника према исказаним приједлозима
	СЦ1/СЕЦ1.1
	Мин 30% МСП чији су представници прошли обуку показују боље резултате до 2022. године у односу на 2018. годину
	До краја године није било приједлога за одржавање ове активности
	0
	У оквиру редовних активности

	3.
	П 1.1.1.4.
Промоција предузетништва-организација предузетничких такмичења за младе
	СЦ1/СЕЦ1.1
	Регистровано најмање  5 обрта или д.о.о. на основу пословних идеја идентификованих на такмичењима
	Одржана едукација за младе за израду бизнис планова и развој пословне идеје као припрема за учествовање у Пројекту КУЛТ и МЕГ. Формиран предузетнички фонд за младе гдје ће најбоље идеје бити финансиране са по 7.500 КМ за покретање дјелатности.  
	5.000 КМ

Општина: 2.000

Остали: 3.000
	Средства за ову намјену  су кроз контрибуцију Општине у виду ангажовања запослених на обукама, уступању пословног простора, маркетиншкој промоцији, а екстерна средства обезбиједио донатор кроз ангажман стручњака за област предузетништва

	4.
	П1.1.2.1.

Обезбјеђење средстава за запошљавање у привредним дјелатностима из буџета општине и екстерних извора
	СЦ1/СЕЦ1.1
	30 % МСП-а, који су добили средства за запошљавање, показује боље пословне резултате до 2022. године у односу на 2019. годину
	Кроз пројекат МЕГ у току реализација програма Прво радно искуство“ гдје 13 младих особа са ВСС у 11 привредних друштава и јавних институција стиче прво радно искуство

Пројекат МЕГ -  самозапошљавање кроз који је регистровано 16 нових предузетничких дјелатности, исплаћени први дио подстицаја у износу од 80.000 КМ 
	210.000 КМ

Општина: 160.000

Остали: 50.000
	МЕГ 1: 53.719,07

Општина: 27.069,53

Остали: 26.649,54

МЕГ 2: 82.000

Општина: 42.000

МЕГ: 40.000

	5.
	П1.1.2.2.

Пројекат финансијске подршке запошљавању у почетним бизнисима (start up)
	СЦ1/СЕЦ1.1
	
 Креирано минимално 4 новa радна мјеста у подржаним start up предузећима до краја 2022. године годишње
	Креирано 7 нових предузетничких дјелатности
	20.000 КМ

Општина 100%
	Пројекат Предузетнички фонд КУЛТ Сарајево 26.250

Општина 21.433,41

	6.
	П 1.1.3.1.

Унапређење положаја особа са инвалидитетом у области образовања и запошљавања
	СЦ1/СЕЦ1.1
	Запослено мин. 1 доквалификованa/ преквалификованa особа са инвалидитетом у МСП-има годишње
	Наведена активност се према Стратегији спроводи у сарадњи са Одјељењем за друштвене дјелатности. У 2019. годин није било пријављених лица са инвалидитетом на јавне позиве, али је било припадника другигх маргинализованих група који су остварили право на већи број бодова у процесу додјеле подстицаја
	20.000 КМ годишње

Општина 100%


	-

	7.
	П.1.1.3.2.

Унапређење техничке и кадровске оспособљености средњих школа за програме преквалификације и доквалификације радне снаге
	СЦ1/СЕЦ1.1
	Запослено мин. 20 доквалификованих и преквалификованих особа у МСП-има до 2022. године
	У претходним  годинама Општина је кроз различите пројекте оспособила школе за процес преквалификације и доквалификације. Кроз пројекат ЦЕФЕ чија имплементација се планира у 2020. години школама ће бити понуђено да њихов наставни кадар учествује у тренинзима како би кроз трансфер знања повећали компетенције ученика за улазак на тржиште рада из области предузетништва
	5.000 КМ годишње

Општина 5.000


	-

	8.
	П.1.1.3.3.

Успостава механизма суфинансирања обука радне снаге према исказаним потребама привреде
	СЦ1/СЕЦ1.1
	30 % МСП-а, чији су радници прошли обуку, показује боље пословне резултате до 2022. године у односу на 2018. годину
	У току 2019. године није било активности по овом Програму, имајући у виду да није било доступних донаторских средстава за ову активност. Међутим кроз Пројекат ИЛО током 2018. године реализована су средства у износу од 80.000 КМ за ову намјену (донаторска средства)
	10.000 КМ

Општина: 10.000


	

	9.
	П 1.2.1.1. 
Обезбјеђење финансијске подршке програму подстицаја (субвенција) у пољопривреди из властитих и екстерних извора
	СЦ1/СЕЦ1.2.
	Пољопривредни произвођачи, који су примили подстицаје, биљеже раст обима производње у просјеку за 3%  до 2022. године у односу на 2017. годину 
	У току 2019.године пристигло 212 захтјева по програму постицаја за додјелу субвенција. Услове за субвенцију су испунили сви подносиоци и остварили право на подстицај 
	175.000 KM

Општина: 175.000
	199.686,4 КМ

Општина 100%

	10.
	П 1.2.1.2. 
Подршка пројектима намијењеним набавци опреме за прераду, чување и дистрибуцију пољопривредних производа
	СЦ1/СЕЦ1.2.
	Обезбијеђено мин. 70.000 КМ из буџета  и додијељено пољопривредним произвођачима или удружењима/ задругама  у складу са дефинисаним критеријумима
	Подржана изградња двије хладњаче за воће. Осим учешћа Општине, корисници подршке обезбиједили укупно 10.000 КМ
	100.000 КМ

Општина 100.000

Остали: 50.000
	17.000 КМ

Општина 7.000

Корисници 

10.000 



	11.
	П 1.2.1.3. 
Финансијска подршка унапређењу сарадње пољопривредних произвођача и прерађивача пољопривредних производа
	СЦ1/СЕЦ1.2.
	· -Организовано 6 састанака/ сајмова 

· -Успостављене електронске, јавно доступне базе података о пољопривредним произвођачима и прерађивачима


	Организована посјета сајму пољопривреде у Новом Саду, у посјети било 43 пољопривредна произвођача


	3.000 КМ

Општина: 3.000


	2.000 КМ

Општина

	12.
	П 1.2.2.1. 
Пројекат подршке развоју сточарске производње
	СЦ1/СЕЦ1.2.
	· -Суфинансирана изградња или реконструкција мин. 6 стајска објеката 

-Унапријеђено мин. 5 ха  пашњака 
	Проведене активности у пројекту „Стандардизација производње Блатничког сира“. Учешће кроз одржавање предавања на задане теме и активну помоћ у примјени стандарда производње на терену обезбијеђена за 20 корисника. Обезбијеђена подршка за изградњу и унапређење 5 објеката у сточарству
	20.000 КМ

Општина: 20.000
	15.000 КМ

Општина

	13.
	П 1.2.2.2. 
Пројекат подршке развоју воћарске производње
	СЦ1/СЕЦ1.2.
	-Обезбијеђено мин. 50.000 КМ из буџета за унапређење производње коштичавог, јабучастог и јагодастог воћа
	Обезбијеђена подршка за подизање и опремање укупно 7 воћњака
	
	50.000 КМ

Општина: 50.000
	16.500 КМ

	14.
	П 1.2.2.3. 
Едукација пољопривредника из области сточарства,  воћарства и производње биолошки исправне хране
	СЦ1/СЕЦ1.2.
	-Проведено мин. 5 едукација произвођача 

-Минимално 100 произвођача учествовало на обуци

-Из буџета општине обезбијеђено 2.000 КМ за провођење програма едукације


	Органозовано 4 едукације пољопривредних произвођача у сарадњи са Ресором за пружање стручних услуга у пољопривреди којима је присуствовало 122 пољопривредна произвођача
	
	Општина: 2.000 КМ
	5.000 КМ

Општина

	РЕКАПИТУЛАЦИЈА  СРЕДСТАВА                                                                                                                               ПЛАН                                                      РЕАЛИЗАЦИЈА 2019.        

	
	УКУПНО
	Општина
	Остали
	УКУПНО
	Општина
	Остали

	А. Укупно стратешко програмски приоритети
	620.000
	517.000
	103.000
	433.588,48
	327.688,94
	105.899,54

	Б. Укупно редовни послови
	-
	-
	-
	-
	-
	-

	У К У П Н О  С Р Е Д С Т А В А  (А + Б):
	620.000
	517.000
	103.000
	433.588,48
	327.688,94
	105.899,54

	РЕКАПИТУЛАЦИЈА ОДСЈЕК ЗА ПРИВРЕДУ
	УКУПНО
	Општина
	Остали
	УКУПНО
	Општина
	Остали

	Укупно стратешко програмски приоритети
	270.000
	217.000
	53.000
	178.402,48
	82.502,94
	95.899,54

	
	100%
	80,4%
	19,6%
	64,2%
	38,1%
	181%

	РЕКАПИТУЛАЦИЈА ОДСЈЕК ЗА ПОЉОПРИВРЕДУ
	УКУПНО
	Општина
	Остали
	УКУПНО
	Општина
	Остали

	Укупно стратешко програмски приоритети
	350.000
	300.000
	50.000
	255.186
	245.186
	10.000

	
	100%
	85,7%
	14,3%
	73,1%
	81,7%
	20%


Закључак
Укупна реализација Одјељења за привреду и пољопривреду у 2019. години је 433.588,48 КМ.
Стратегијом развоја за 2019. годину планирани су програми укупне финансијске вриједности 620.000 КМ (Општина 517.000 и остали 103.000 КМ). 

Буџетска средства за привреду за 2019. годину планирана су у износу од 275.000 КМ, и у складу су са укупним програмским активностима које су предвиђене Стратегијом. 

Остварење плана у Одсјеку за привреду  у 2019. години је 64,2%. Активноси чије је финансирање Стратегијом планирано из  буџета Општине реализовано је у износу од 82.502,94 КМ, односно 38,1%. Посматрано у односу на средства планирана за субвенције привреди у буџету Општине, проценат финансијске реализације је 29,5%. Евидентно је да је прибављено више средстава из екстерних извора у односу на планирано и то за 81% више, што је имало значајан утицај на реализацију Одсјека. Разлог за овакав резултат Одсјека је свакако чињеница да  ни у 2019. години Општина није додјељивала подстицаје привреди у складу са Одлуком из 2017. године. Примјена ове Одлуке не би имала своју сврсисходност усљед значајних промјена на тржишту рада те је планирано да се у 2020. години предложи Програм подстицаја привреди који би децидно дефинисао линије подстицаја у складу са буџетом и Стратегијом.  Када је ријеч о планираним исходима ангажовања финансијских средстава они су у свим програмима код којих је могуће мјерење (нова радна мјеста, нови бизниси, обуке и др.)  реализована у планираном обиму, а у појединим програмима и значајно више од планираног. 
Укупна реализација Одсјека за пољопривреду је износила 255.186 КМ што представља 73,1% од планираног. Из властитих извора је реализовано 245.186 КМ или 81,7% од плана.
Организациона јединица:  

Одјељење за друштвене дјелатности  

Увод

Одјељење за друштвене дјелатности је у децембру 2018. године сачинило План рада за 2019. годину. Приликом израде Плана рада основне смјерницe Одјељења су биле Одлука о оснивању општинске управе Теслић, Правилник о организацији и систематизацији радних мјеста општинске управе Теслић, Стратегија развоја општине Теслић 2018-2027. године (у даљем тексту Стратегија), План капиталних инвестиција општине Теслић за период 2018-2020. године, нацрт Буџета општине Теслић за 2019. годину и нацрт Програма рада Скупштине општине Теслић за 2019. годину. План рада Одјељења је поред редовних активности обухватио и све активности које су као приоритетни и програмски циљеви дефинисани Стратегијом за 2019. годину. 

Сажетак
Током 2019. Одјељење је благовремено извршавало управно-правне, административне, техничке и стручне послове из надлежности општине који се односе на предшколско и школско васпитање, послове у области физичке културе, образовања, здравствене и социјалне заштите, културе, науке, спорта, послове сарадње са вјерским заједницама, невладиним организацијама и удружењима грађана, омладинским и другим непрофитним организацијама, послове популационе политике и послове утврђене законским и подзаконским актима чије је извршавање повјерено општини, а односи се на дјелокруг рада Одјељења. 
Остваривање приоритетних и програмских циљева утврђених Стратегијом развоја општине Теслић 2018-2027. године отежано је чињеницом да је Одјељење претрпјело организационе промјене и што одређени расходи који би требало да се прикажу као расходи Одјељења у буџету општине Теслић за 2019. годину су приказани као расходи других одјељења као нпр. расходи за финансирање удружења и организација  у износу од 95.000 КМ приказани су као расходи Одјељења за општу управу.

Одјељење је у извјештајном периоду проводило активности везано за расподјелу средстава организацијама цивилног друштва (невладине непрофитне организације) по ЛОД методологији. Сачињен је Извјештај о фирнансијском пословању наведених удружења у 2018. години на основу којих је извршена расподјела буџетом планираних средстава. Процедуру је провела Комисија именована од стране Начелника општине Теслић, а Одјељење је сачинило 30 нових уговора о расподјели средстава и доставило Одјељењу за финансије на реализацију. 

Што се тиче стипендија проведене су активности предвиђене Програмом стипендирања донесеним крајем 2018. године, а којим је предвиђено да се поред 59 стипендиста, који су у складу са закљученим уговорима то право пренијели из претходне године, у 2019. години из Буџета општине Теслић додијели 157 стипендија студентима првог циклуса студија на високошколским установама, 22 стипендије ученицима првог разреда средње школе а који су основну школу завршили као добитници дипломе ''Вук Караџић'' и 19 стипендија за ученике осталих разреда средње школе који су све претходне разреде завршили са просјечном оцјеном 5,00 а и основну школу прије тога идентичним успјехом. Обзиром на висину стипендије и број мјесеци у којима се она исплаћује, у буџету је обезбијеђено 250.000 КМ за ову намјену. Након проведеног конкурса извршен је избор нових 163 корисника, а са сваким од њих појединачно закључен је уговор о стипендирању. Уз оне који су то право пренијели из ранијих година, укупан број стипендиста достигао је бројку од 236 студената и један ученик који је из категорије дјеце лишене родитељског старања. 

У односу на ону која јој је претходила, Одлука о стипендирању која је почела да се примјењује у 2018. години садржи одредбу којом се стимулишу и награђују изузетно успјешни ученици на начин да сви они који основну школу заврше као добитници дипломе „Вук Караџић“, као и они који и у средњој школи наставе да нижу одличне оцјене из свих предмета, имају право на једнократну новчану награду од 200 КМ на крају основне школе, односно 400 КМ након што се утврди да су идентичне резултате наставили да биљеже и у средњој школи. По том основу стимулативне стипендије у току 2019. године добио је 21 свршени основац и 21 средњошколац. 


Паралелно са реализацијом задатака у области стипендирања на општинском нивоу, Одјељење за друштвене дјелатности било је у сталној комуникацији и координацији са надлежним министарством у Влади Републике Српске, са којим је кроз учесталу размјену података избјегнута могућност да неко истовремено постане корисник стипендије из два јавна извора финансирања. Захваљујући томе што је један број стипендиста остварио право на стипендију Владе Републике Српске па им је по аутоматизму престала исплата оне коју су добијали из општинског буџета, али и чињеници да је неколицина стипендиста у међувремену окончала студије, број стипендиста се мијењао из мјесеца у мјесец, тако да је практично приликом сваке исплате требало ажурирати евиденцију корисника.

Што се тиче финансирања спортских друштава Одељење је у извјештајном периоду сачинило Извјештај о утрошку финансијских средстава из Буџета општине за 2018. годину. Представник одјељења је активно учествовао у раду Стручног савјета за спорт општине Теслић, као и у Комисији за избор спортисте општине Теслић за 2018. годину и Организационом одбору ове манифестације.

Настављена је помоћ у организацији школских такмичења основних школа, те учешће и помоћ у организацији одласка ученика на Сајам занимања. Учествовање на семинарима и састанцима организованим од стране УНДП, конкретно у реализацији Пројекта општинског околишног и економског управљања (МЕГ пројекат) у обуци на тему борбе против корупције одржаној у Добоју. 

Јединицама локалних самоуправа је омогућено да одлучују о промјени уписног подручја ученика основних школа, тако је Одјељењу за друштвене дјелатности у 2019. години од стране родитеља поднесено 20 захтјева за промјену уписног подручја, од чега је 19 захтјева добило сагласност а један захтјев није добио сагласност.

Утврђен је приједлог члана за провођење пројекта „Брига о дјеци – заједничка одговорност и обавеза“ у основној школи „Вук Караџић“ у Витковцима, те дато мишљења за приједлог плана уписа у ЈУ СШЦ ''Јован Дучић'' Теслић.


У 2019. години је упућен један захтјев за финансирање трошкова вантјелесне оплодње који је и одобрен, те је од предвиђених 10.000 КМ у ту сврху утрошено 2.000 КМ.

Спроведене активности на реализацији Плана рада Одјељења за 2019. годину
Активности на реализацији Плана рада одјељења односиле су се на редовне активности и активности на остваривању приоритетних и програмских циљева дефинисаних Стратегијом.

Према Програму рада Скупштине општине Теслић за 2019. годину, Одјељење за друштвене дјелатности је израдило сљедеће документе:

· Извјештај о финансијском пословању удружења грађана која су користила буџетска средства у 2018. години,

· Извјештај спортских клубова о утрошку финансијских средстава из буџета општине у 2018. години,

· Информација о раду и постигнутим резултатима спортских организација на подручју општине Теслић за такмичарску 2018/19. годину,

· Информација о стању насиља у породици у 2018. години,

· Информација о стању основног и средњег образовања, са прегледом успјеха ученика на крају школске 2018/19. године и уписом у први разред основних и средњих школа за школску 2019/20. годину и приједлогом мјера за побољшање стања. 

Све наведене документе Одјељење је благовремено израдило и исти су прошли скупштинску процедуру. 
Табеларни приказ реализације Плана рада одјељења за друштвене дјелатности у 2019. години

	Рб.
	Пројекти, мјере и редовни послови
	Веза са стратегијом
	Резултати

(у текућој години)
	Резултати 2019. година
	Оквирни буџет и извори финансирања према Стратегији
	Извори средстава

	1.
	П 1.1.3.1.

Унапређење положаја особа са инвалидитетом у области образовања и запошљавања
	СЦ1/СЕЦ1.1
	Запослено мин. 1 доквалификованa и преквалификованиа особа са

инвалидитетом у МСП-има
	Током јавног позива за преквалификације и доквалификације у оквиру ИЛО пројекта није запримљен ни један захтјев лица са инвалидитетом
	20.000 КМ годишње

Општина 100%
	Средства за ову намјену су била обезбјеђена кроз пројекат ИЛО али због недостатка пријава иста су реализована са другим апликантима

	2.
	П 1.3.1.1. 
Пројекат финансијске  подршке развоју вјерског, манифестационог, спортског и других видова туризма
	СЦ1/СЕЦ1.3
	Повећан број ноћења годишње за 1%  у односу на 2018.
	У току 2018. године према Извјештају о раду Јавне установе Туристичка организација општине Теслић на подручју општине је забиљежено 235.119 ноћења, а према информацијама за 2019. годину добијеним из ове Јавне установе, забиљежено је 242.817 ноћења што је за 7.698 више у односу на претходну годину или 7,98%
	50.000 КМ годишње

Општина

0%

Остали

100%
	59.000 КМ издвојено из средства ЈУ Туристичка организација општине Теслић


	3.
	П 1.3.1.2. 
Организација програма едукације кадрова у туризму
	СЦ1/СЕЦ1.3
	Повећан број ноћења годишње за 1%  у односу на 2017. годину
	Међународни сајмови туризма у Београду, Новом Саду и Бања Луци
	0
	У оквиру редовних активности Туристичке организaције

	4.
	П 1.3.1.4. 
Израда базе података приватног смјештаја
	СЦ1/СЕЦ1.3
	Повећан број ноћења туриста у јединицама приватног смјештаја за мин. 1% у односу на 2018. годину
	У 2019. години Туристичка организација општине Теслић је успоставила базу податка о регистрованом приватном смјештају на подручју општине у којој се налазило 15 субјеката.
	0
	У оквиру редовних активности Туристичке организације

	5.
	П 2.2.2.1. 
Успостављање Центра за културу
	СЦ2/СЕЦ2.2
	Уведено 2 нова садржаја за грађане у области културе
	Уведено 2 нова садржаја за грађане у области културе у току 218. године:

- Фестивал дјечијих драмских група

- Дебатни клуб Културног  центра
	60.000 КМ годишње

Општина

100%
	45.826 КМ

	6.
	П 2.2.2.2. 
Пројекат подршке културно-аматерским друштвима
	СЦ2/СЕЦ2.2
	Повећан број чланова културно-аматерских друштава за 3% у односу на 2018. годину
Повећан број наступа културно-аматерских друштава за 3% у односу на 2018. годину
	СПКД ''Просвјета'' и БКД ''Препород'' су током 2019. године имали значајан број наступа на подручју општине а и шире 
	90.000 КМ годишње

Општина

100%
	69.782 КМ

	7.
	П 2.2.2.4. 
Финансијска Подршка пројектима НВО у области културе
	СЦ2/СЕЦ2.2
	Годишње се на подручју општине реализује најмање 3 пројеката НВО-а у области културе, у периоду 2017-2022.
	Одлуком о расподјели средстава за финансирање организација цивилног друштва за 2019. годину, средства су предвиђена за 30 удружења грађана од којих је значајан број из области културе, као нпр. Аматерско драмско позориште ''Бранислав Нушић'', КУД ''Наши обичаји'', ''Недељко Спасојевић'', ''Душан Станковић'', ''Вез''
	150.000 КМ годишње

Општина

66%

Остали

33%
	90. 500 КМ

	8.
	П 2.2.3.1. 
Подршка спортским удружењима и клубовима по годишњем програму
	СЦ2/СЕЦ2.2
	Најмање 30% клубова остварује боље резултате на такмичењима 2022. године у односу на 2017. годину
	У току такмичарске 2019. године значајан напредак је остварио ФК ''Чечава'' који је јесењи дио такмичења завршио на 1. мјесту Подручне лиге Добој, као и значајни успјеси кошаркаша ''WBS''-а, фудбалера ''Спортинга'' и куглаша ''Бања Врућице''
	254.400 КМ годишње

Општина

100%
	226.505 КМ

	9.
	П 2.2.3.2. Реконструкција објекта стрелишта и завршетак изградње ваздушног стрелишта
	СЦ2/СЕЦ2.2
	Омогућени услови за организовање такмичења вишег ранга
	Кандидован је пројекат за реконструкцију крова на објекту стрелишта према Министарству породице, омладине и спорта у Влади Републике Српске
	50.000 КМ годишње

Општина

50%

Остали

50%
	0

	10.
	П 2.2.4.2. 
Пројекат проширења обухвата дјеце предшколског узраста у руралним срединама
	СЦ2/СЕЦ2.2
	20% дјеце предшколског узраста у селима је укључено у рад предшкокских установа, до краја 2022. године
	Пројекат проширења обухвата дјеце предшколског узраста проведен је у марту, априлу и мају 2019. године у ЈУ за предшколско васпитање ''Палчић'' Теслић, којим је обухваћено 90 дјеце
	15.000 КМ годишње

Општина

100%
	Средства обезбиједило Министарство просвјете и културе са дидактичким материјалом и књигама

	11.
	П 2.2.4.3. 
Пројекат стипендирања ученика и студената
	СЦ2/СЕЦ2.2
	Олакшани услови школовања за мин. 250 студената и ученика на годишњем ниву
	Олакшани су услови школовања за 233 студента у академској 2018/19 години  и 42 ученика средњих школа у школској 2018/19 години
	250.000 КМ годишње

Општина

100%
	241.650 КМ



	РЕКАПИТУЛАЦИЈА  СРЕДСТАВА
	ПЛАН  31.12.2019.
	РЕАЛИЗАЦИЈА 2019.        

	
	УКУПНО
	Општина
	Остали
	УКУПНО
	Општина
	Остали

	 Укупно стратешко програмски приоритети
	937.900
	813.400
	124.500
	733.263
	674.263
	59.000

	Процентуално учешће /реализација у односу на план/
	100%
	86,73%
	13,27%
	82,44%
	82,89%
	47,38%


Закључак
Реализација Плана рада Одјељења за друштвене дјелатности је отежана због разлога који су наведени у уводу и сажетку Извјештаја, а односе се на напријед изнесене проблеме финансирања. И поред наведеног проблема из претходне табеле је видљиво да је Одјељење реализовало финансијски план у износу од 82,44 % што је висок проценат реализације плана.
Организациона јединица:  

Одјељење за финансије  

Увод

Одјељење за финансије је у децембру 2018. године сачинило План рада за 2019. годину.  

План рада Одјељења је поред редовних активности обухватио и све активности које су као приоритетни и програмски циљеви дефинисани Стратегијом за 2019. годину.  

Током 2019. године Одјељење је благовремено извршавало управно-правне, стручне, административне, техничке и стручне послове из надлежности Општине. 

Послови Одјељења за финансије највећим дијелом одређени су Законом о буџетском систему Републике Српске („Службени гласник Републике Српске“, број: 121/12 и 52/14), Статутом општине Теслић („Службени гласник општине Теслић“, број: 4/17) и другим законским и подзаконским актима.

Активности на реализацији Плана одјељења односиле су се на свакодневне  редовне активности у складу са Законом и активностима на остваривању приоритетних и програмских циљева дефинисаних Стратегијом.

У оквиру редовних активности према Програму рада Скупштине општине Теслић, Одјељење је било у обавези да самостално и/или са другим Одјељењима и/или службама изради-припрема акте и документе.
Све планиране документе Одјељење је благовремено израдило, и исти су прошли скупштинску процедуру. Одјељење је активно учествовало у раду Привредног савјета, а иницијатива од стране привредника за које је надлежно Одјељење у овом периоду није било. 

Табеларни приказ реализације Плана рада одјељења за финансије за  2019. годину 

	Рб.
	Пројекти, мјере и редовни послови
	Резултати (у текућој години)
	Резултати полугодиште
	Оквирни буџет и извори финансирања према Стратегији
	Извори средстава

	1.
	Редовне активности на сачињавању завршног рачуна за 2018. годину
	
	
	У оквиру редовних послова
	

	2.
	Одлука о усвајању Буџета општине Теслић за 2019. годину
	Добијена сагласност Министарства Финансија у децембу 2018.
	Одлука разматрана и усвојена на сједници Скупштине Општине
	У оквиру редовних активности
	

	3.
	Одлука о извршењу Буџета за 2019. годину 
	Добијена сагласност Министарства Финансија
	Одлука разматрана и усвојена на сједници Скупштине Општине
	У оквиру редовних активности
	

	4.
	Информација о извршењу буџета општине Теслић за период јануар-март 2019. године
	План изврш. буџета I-III остварен
	Информација разматрана од стране Скупштине Општине
	У оквиру редовних активности
	Редовни приходи буџета

	5.
	Извјештај о извршењу буџета општине Теслић за 2018. годину
	Буџет извршен са дефицитом
	Извјештај разматран и није усвојен од стране Скупштине Општине
	У оквиру редовних активности
	Редовни и ванредни приходи у буџету

	6.
	Извјештај о извршењу буџета општине Теслић за период јануар-јун 2019. године
	Буџет извршен у складу са планом
	Извјештај разматран и  усвојен од стране Скупштине Општине
	У оквиру редовних активности
	Редовна средства у буџету

	7.


	Одлука о висини стопе пореза на непокретности на подручју општине Теслић за 2020. годину


	__
	Одлука разматрана и усвојена на сједници Скупштине Општине
	У оквиру редовних активности
	__

    

	  8.
	Информација о извршењу буџета општине Теслић за период јануар-септембар 2019. године,
	Буџет извршен у складу са планом
	Информација разматрана  од стране Скупштине Општине
	У оквиру редовних активности
	Редовна средства из буџета

	9.
	Одлука о измјени и допуни одлуке (ребаланс) о буџету општине Теслић за 2019. године,
	__
	Одлука разматрана и није усвојена на сједници Скупштине Општине
	У оквиру редовних активности
	Приходи буџета општине

	10.
	Одлука о усвајању буџета општине Теслић за 2019. годинеу-(ребаланс)
	__
	Одлука разматрана и није усвојена на сједници Скупштине Општине
	У оквиру редовних активности
	Приходи буџета општине

	11.
	Одлука о усвајању буџета  општине Теслић за 2020. годину
	__
	Одлука разматрана и није усвојена на сједници Скупштине Општине
	У оквиру редовних активности
	Приходи буџета општине


Закључак
Реализација Плана рада Одјељења за финансије у великој мјери овиси од интерних и екстерних фактора. Интерни фактори су активности осталих одјељења и служби у општинској управи, буџетски корисници који су на трезорском пословању, а екстерни фактори су многобројни од Министарства финансија у Влади Републике Српске и друга Министарства, Програм рада Скупштине Општине, активности мјесних заједница и осталих корисника средстава из буџета општине Теслић.

Рад Одјељења је отежан због неусвајања  Ребаланса буџета за 2019. годину. Проблем из раније године који се тиче недовољног броја службеника је ријешен и попуњена су сва потребна радна мјеста која су предвиђена систематизацијом. 

Рад Одјељења је отежан због наслијеђених одређених финансијских обавеза из претходног периода, које утичу на ликвидност Буџета.

Извјештај о извршењу буџета општине Теслић за 2019. годину, за скупштинско засједање је планиран у мају мјесецу 2020. године, тако да се не могу дати тачни подаци о укупним приходима и расходима за навдени период.

Организациона јединица:  

Одјељење за просторно уређење  

Увод

Одјељење за просторно уређење је организациона јединица Општинске управе Теслић и обавља послове општинске управе у областима које су утврђене Законом о локалној самоуправи и Одлуком о оснивању општинске управе Теслић.

У Одјељењу за просторно уређење организују се два одсјека и то: Одсјек за имовину и Одсјек за просторно планирање и грађење.

Надлежност одјељења
Одјељење за просторно уређење врши стручне и друге управне послове који се односе на:
· припрему, израду и доношење просторних, урбанистичких и проведбених планова,
· припрему, израду и издавање локацијских услова, грађевинских дозвола и употребних дозвола,
· послове легализације бесправно изграђених објеката,
· издавање еколошких дозвола и обављање других послова из области заштите животне средине, из надлежности органа локалне заједнице,
· обавља сарадњу са стручним и научним организацијама и институцијама у области просторног и урбанистичког планирања, те ажурирање и чување просторне и урбанистичке документације, 
· извршавање одредби Закона, других прописа и општих аката Републике чије је извршавање повјерено Општини, а односи се на дјелокруг рада одјељења.
1) Одсјек за имовину
Одсјек за имовину обавља следеће послове:

· припрема уговоре и друге акте који се односе на располагање, управљање и коришћење општинском имовином,
· прати реализацију закона, закључака, одлука и других аката државних, ентитетских и других институција везаних за промјене права власништва и располагања општинском имовином,
· сарадња са надлежним органима и институцијама у правним пословима везано за општинску имовину,
· обавља геодетске послове,
· врши упис општинске имовине у јавне евиденције, 
· води евиденцију некретнина и друге имовине у власништву Општине Теслић,
· учествује у поступку утврђивања и преноса власништва на општинској имовини,
· припрема нацрте уговора и других аката,

· води регистар и ажурирање свих  судских, управних и других поступака у којима се Општина Теслић појављује као странка у поступку.
2) Одсјек за просторно планирање и грађење обавља сљедеће послове:
· припрема и израђује просторно планску документацију, 
· доноси локацијске услове, 
· одобрења за грађење, техничке прегледе и употребне дозволе,
· врши контролу инвестиционо – техничке документације, 
· обавља послове легализације бесправно изграђених објеката,

· проводи законе, прати реализацију закључака и других аката државних, републичких и општинских органа из своје надлежности, 

· припрема извјештаје и информације из своје надлежности и 

· врши анализу за послове из надлежности одсјека. 

Извршени послови у извјештајном периоду
а) Послови из програма рада Скупштине 

                 У наведеном периоду, у циљу доношења и провођења планова, у складу са Законом о уређењу простора и грађењу, након консултација и усаглашавања ставова са носиоцем израде планских аката, Одјељење је припремило Програм израде просторно - планске документације у 2019. години и обрадило више Одлука из области просторног планирања, које је Скупштина општине усвојила у 2019.години.                                                                                    

Ради се о сљедећим одлукама:

· Одлука о приступању изради ревизије Регулационог плана  за насеље на локалитету “Баре“, у Булетићу, број: 01-022-45/19 од 31.05.2019. године,

· Одлука о приступању изради ревизије Регулационог плана  за насеље на локалитету  код старог градског гробља, у Теслићу, број: 01-022-54/19 од 31.05.2019. године,

· Одлука о приступању изради ревизије Регулационог плана  за насеље на локалитету “Вуковача“, број: 01-022-55/19 од 31.05.2019. године,

· Одлука о приступању изради ревизије Регулационог плана  за насеље на локалитету “Возник“, број: 01-022-53/19 од 31.05.2019. године,

· Одлука о приступању изради ревизије Регулационог плана  за насеље на локалитету “Малињак“,  број: 01-022-52/19 од 31.05.2019. године,

· Одлука о приступању изради ревизије Регулационог плана  за насеље на локалитету “Луг Барићи“,  број: 01-022-48/19 од 31.05.2019. године,

· Одлука о приступању изради ревизије Регулационог плана  за насеље на локалитету “Крушковице 2“, број: 01-022-50/19 од 31.05.2019. године,

· Одлука о приступању изради ревизије Регулационог плана  за насеље на локалитету “Крушковице“, број: 01-022-47/19 од 31.05.2019. године,

· Одлука о приступању изради ревизије Регулационог плана  за насеље на локалитету “Росуље“,  број: 01-022-49/19 од 31.05.2019. године,

· Одлука о приступању изради ревизије Регулационог плана  за насеље на локалитету “Бријестови“, број: 01-022-46/19 од 31.05.2019. године,

· Одлука о приступању изради ревизије Регулационог плана  за насеље на локалитету “Вуковача 2“, број: 01-022-51/19 од 31.05.2019. године.

Одлуке које је Одјељење припремило и доставило Скупштини општини Теслић, које нису уврштене у дневни ред од стране Скупштине општине Теслић, а исте су више пута биле предложене као допуне дневног реда су:

1.Приједлог Одлуке о начину и условима продаје градског грађевинског земљишта на локалитету  ДИ „Борја“ у Теслићу,

2.Приједлог Одлуке и начину и условима продаје градског грађевинског земљишта непосредном погодбом на локалитету Градска тржница у Теслићу,

3.Приједлог Одлуке о начину и условима продаје градског грађевинског земљишта непосредном погодбом у Улици Светог Саве,

4.Приједлог Одлуке о замјени градског грађевинског земљишта у власништву Општине Теслић за градско грађевинско земљиште у сувласништву физичких лица,

5.Приједлог Одлуке о начину и условима продаје грађевинског земљишта непосредном погодбом на локалитету Ђулићи,

6.Приједлог Одлуке о усвајању измјене дијела Регулационог плана „ЗТЦ Бања Врућица 1“ у Бањи Врућици,

7.Приједлог Одлуке о приступању израде измјене дијела Регулационог плана централног манифестационог трга у Теслићу,

8.Приједлог Одлуке о приступању изради измјене дијела Регулационог плана зоне С1Ц1,

9.Приједлог Одлуке о приступању изради измјене дијела Регулационог плана зоне С4-1 и С4-2 у Теслићу,

10.Приједлог Одлуке о приступању изради измјене дијела Регулационог плана стамбеног насеља Луг 2 у  Теслићу,

11.Приједлог Одлуке о приступању изради ревизије Регулационог плана за насеље на локалитету „Луг Барићи“ и измјене дијела Регулационог плана стамбеног насеља „Луг 2“ у Теслићу,

12.Приједлог Одлуке о приступању изради измјене дијела Регулационог плана Ружевић у Теслићу. 

Послови из области урбанизма и грађења
Одјељење за просторно уређење у области урбанизма, обавља сљедеће послове:
· вођење  поступка и издавање локацијских услова по захтјевима заинтересованих лица,

· издавање извода из усвојених планских аката,

· давање стручних мишљења по захтјеву Начелника општине, Републичке управе за геодетске и имовинско-правне послове, Подручна јединица Теслић и вјештачења за Републичку Управу, као и давање стручног мишљења правним и физичким лицима и институцијама из надлежности Одјељења,
· разне активности у оквиру припреме, израде и доношења регулационих и других планских аката.

У области грађења Одјељење за просторно уређење обавља сљедеће послове:

· вођење управног поступка и доношење рјешења по захтјеву заинтересованих лица за издавање грађевинске дозволе. У оквиру овог поступка, врши се преглед садржаја техничке документације те обрачун доприносa за нови премјер,  општинску таксу  и друго,
· образовање комисија за технички преглед и организовање вршења техничког прегледа изграђених објеката, 

· доношење рјешења о употребној дозволи. На основу извјештаја комисије врши се преглед записника и у оквиру прегледа орган је надлежан да доноси рјешења о отклањању недостатака утврђених у техничком прегледу објеката, те врши обрачун накнаде члановима комисије, 

· исколчавање објеката,
· пријем странака, давање стручних објашњења и информација из области урбанизма и грађења,

· други послови по налогу Начелника Општине и Начелника Одјељења.

У извјештајном периоду укупан број предмета у рјешавању био је 1465. Од укупног броја  ријешено је 569 предмета, док je остало неријешено или пренесено у наредну годину 896 предмета. 

Треба напоменути да је око 60% захтјева за легализацију поднесено у другој половини децембра 2016. године који још увијек нису комплетни, што објашњава велики број захтјева неријешених и пренесених у наредну годину.

Локацијски услови:
Од укупно 283 предмета у рјешавању, у извјештајном периоду је:

· ријешено 185 предмета,

· неријешено 98 (156) предмета,

· уважено 157 предмета,

· одбијено је 9 предмета,

· одбачено 13 предмета,

· поступак обустављен код 6 предмета.     

Извод из просторно-планске документације:

У извјештајном периоду од укупно 58 предмета у рјешавању, на захтјев странке, органа и организација израђено је и достављено 58 извода из планских аката. 
Грађевинске дозволе:
            
Од укупног броја предмета у рјешавању (укупно 1003), за издавање одобрења за грађење у извјештајном периоду ријешено је 220 предмета, док је 783 неријешених  предмета пренесено у наредну годину. 

Од наведеног броја ријешених предмета је:

· 192 уважено,

· 10 одбачено,
· поступак обустављен код 18 предмета.
У извјештајном периоду трајао је поступак легализације бесправно изграђених објеката што подразумијева накнадно добијање грађевинске и употребне дозволе и самим тим улази у овај извјештајни дио. 

Употребне дозволе:

         
 У извјештајном периоду било је 86 предмета за технички преглед и употребу објеката у рјешавању од чега је: 

- 74 ријешено, 
- 73 уважено,
- 1 одбачен,

-  12 пренесено у наредну годину.

Одобрење за уклањање објеката:
У извјештајном периоду било је 5 предмета, захтјева за уклањање објеката од којих је свих пет ријешено, уважено.            
Послови из области заштите животне средине – еколошке дозволе: 
         У извјештајном периоду у Одјељењу је вођен поступак издавања еколошких дозвола за укупно 30 објекта, од чега је у извјештајном периоду:
· уважено 25,  
· одбачено 2, 

· 3 су неријешена и пренесена у наредну годину.

Овде треба посебно нагласити да у поступку до доношења Рјешења о еколошкој дозволи, учествује више стручних лица, институција и организација, као и учешће грађана у поступку јавног увида, што захтијева вријеме од најмање шездесет дана, а често и више, нарочито ако се појави учешће Министарстава у претходном поступку.

Еколошке дозволе се односе само на пословне објекте и дјелатности које се у њима обављају или се планирају обављати, а условљене су одредбама Закона о заштити животне средине.

Остали послови
Поред претходно наведених послова, у извјештајном периоду, Одјељење је извршило низ послова који нису предмет посебног управног поступка а то су:

· 11 преписа рјешења,
· 16 исколчавања објеката. 
           Пријем странака, давање информација, разна објашњења и тумачења аката из дјелокруга рада Одјељења су свакодневни дио посла овог Одјељења. 
У току 2019. године у раду Одјељења било је укупно 1005 акта проведених у књизи поште.

 Одсјек за имовину
Послове из дјелокруга Одсјека за имовину, у 2019. години, обављала су 3 (три)  извршиоца и то: самостални стручни сарадник за геодетске послове и самостални стручни сарадник за имовинско – правне послове (два извршиоца). Један извршилац на радном мјесту самосталног стручног сарадника за имовинско-правне послове обављао је од септембра 2019. године (повратак са боловања).  Напомињемо, да радно мјесто Шефа одсјека није попуњено, обзиром да је радник који је ту функцију обављао, пензионисан је у јулу 2018. године. 

Послови које је Одсјек за имовину извршио у 2019. години, могли би се сврстати у неколико група послова, како слиједи:
Послови везани за прибављање непокретности за потребе Општине и располагање непокретностима у својини Општине

Одсјек за имовину је током 2019.године, обављао потребне административно- стручне послове везане за прибављање непокретности за потребе Општине, као  и располагање непокретностима у својини општине Теслић. 

Везано за прибављање земљишта за потребе Општине у оквиру реализације конкретних пројеката, прије свега изградње инфраструктурних  објеката,  Одсјек је провео потребне активности (обрада одлука за Скупштину општине, прикупљање документације и података за израду уговора у виду нотарски обрађене исправе,  прибављање мишљења Правобранилаштва  на нацрт уговора и др.),  за закључивање 2 (два) уговора о прибављању (куповини) земљишта, један за потребе изградње  двосмјерне улице са тротоаром  и један за изградњу обало утврде.

Укупна површина земљишта, прибављеног по горе наведеним основама,  износи 3.748 м2, а укупно плаћена купопродајна цијена износи 39.680 КМ. 

Што се тиче отуђења земљишта у власништву Општине,  Одсјек је провео потребне активности за закључивању 8 (осам) уговора о продаји градског грађевинског земљишта, од чега се у 5 (пет) случајева радило о продаји путем јавне лицитације, а у 3 (три)  случаја о продаји земљишта путем непосредне погодбе (у два уговора ишла је продаја у сврху обликовања грађевинске парцеле и један у сврху рјешавања имовинско правних односа у избјегличком насељу Вуковача 1).  

Укупна површина продатог земљишта износи 5.883 м2, а укупна продајна цијена 101.994,32 КМ. 

У свим случајевима продаје земљишта, осим кад су у питању тзв. избјеглички плацеви, продајна цијена, односно почетна продајна цијена (када је у питању лицитација), одређивана је на основу процјене овлаштеног судског вјештака грађевинско-архитектонске струке. Одсјек је обрадио налоге за процјену тржишне вриједности некретнина и прикупио, и доставио вјештаку,  документацију потребну за рад на процјени. 

Напомињемо, да су Скупштини општине Теслић у форми приједлога достављане 3 (три) Одлуке о продаји градског грађевинског земљишта, али због става тренутне скупштинске већине, ниједна није усвојена. 

Такође, Влади РС упућен је приједлог одлуке о укидању статуса јавног добра у општој употреби, а у складу са Законом о јавним путевима Републике Српске, након чега је Влада РС на својој сједници одржаној 01.08.2019. године, усвојила приједлог Одлуке о укидању статуса јавног добра („Службени гласник Републике Српске“, 67/19).

У јуну, 2019. године отпочело је излагање на јавни увид података о непокретностима и утврђивање права на непокретностима, за КО Теслић Град. Досад су заказане 134 расправе, у којима се Општина Теслић појављује као странка у поступку. Када су у питању предмети у којима није било расправе донесено је 34 рјешења о утврђивању садржаја непокретности у привременом листу. 
Послови на заштити имовине и имовинских права Општине, у оквиру  сарадње са  Правобранилаштвом РС - Сједиште замјеника у Добоју

Одсјек за имовину је, у 2019. години, као и раније, остварио континуирану сарадњу са Правобранилаштвом Републике Српске - Сједиште замјеника у Добоју , као самосталним органом који је, поред осталог, надлежан да пред судовима и другим надлежним органима предузима правна средства ради заштите имовинских права и  интереса Републике Српске, града, и општине. У оквиру те сарадње Одсјек је, углавном обављао следеће послове:
 -прикупљао и достављао Правобранилаштву потребну документацију и податке  потребне за заступање пред судовима и органима управе у судским и управним поступцима у којим се Општина појављивала  као странка у поступку, или је имала одређени правни интерес, везан за исход поступка;  

-припремао изјашњења Општине о тужбеним захтјевима, односно  тужбама поднесеним против Општине, као и изјашњења о захтјевима у управним поступцима у којима се  одлучивало о правима на некретнинама, а у којим поступцима се Општина појављивала као странка у поступку; 

-припремао изјашњења Општине о налазима и мишљењима вјештака у судским и управним поступцима којима је  Општина странка у поступку, као и изјашњења о потреби и разлозима изјављивања жалби и других редовних и ванредних правних средстава против судских одлука и управних аката;

-достављао Правобранилаштву нацрте уговора и потребну документацију ради давања мишљења о правној ваљаности уговора о располагању непокретностима у својини Општине и прибављању непокретности за потребе Општине, прије закључивања уговора;

-достављао Правобранилаштву закључене уговоре о промету непокретности, у којима се Општина појављивала као купац или продавац;

-иницирао покретање судских и управних  поступака од старне Правобранилаштва, као законског заступника Општине, ради остваривања и заштите имовинских права Општине. 

У оквиру наведених послова Одсјек је припремио 13  (тринаест) изјашњења у  судским предметима  у којима је Правобранилаштво заступало Општину, и 41 (четрдесет једно) изјашњење у управним предметима, односно поступцима и иста доставио Правобранилаштву.  Поред наведеног, Одсјек је у 7 (седам) случајева доставио изјашњења у управним и судским поступцима, непосредно суду, односно органу управе, на њихов захтјев.

Правобранилаштву је достављено 9 (девет) нацрта уговора  о промету непокретности са потребном  документацијом , те затражено мишљење о правној ваљаности уговора. Такође је достављено 8 (осам) закључених уговора о промету непокретности. Прикупљена је потребна документација и иницирано покретање 2 (два) управна поступка и 1 (једног) судског  поступака, ради остваривања и заштите имовинских права Општине. 

Поред наведеног, радници Одсјекa су, у једном броју  случајева, по овлашћењу Начелника општине, непосредно учествовали (заступали Општину)  у појединим радњама у управним поступцима (углавном на усменим расправама), на основу позива упућених од стране надлежног органа. Овакав вид учешћа у управном поступку остварен је у укупно 134 случаја. 

Обрађен је, и надлежном органу поднесен,  1 (један) захтјев за укњижбу права на некретнинама у јавним евиденцијама, у корист Општине.

Геодетски послови
Геодетске послове у 2019. години, обављао је један извршилац, дипл. инг. геодезије.  Иначе геодетске радове за потребе Општине, у поступку одржавања катастра непокретности, реализације пројеката геодетског обиљежавања у области урбанистичког планирања, и израду геодетских подлога и елабората, које по Закону о премјеру и катастру Републике Српске, може обављати само геодетска организација са одговарајућом геодетском лиценцом, обављала је геодетска организација изабрана у поступку и по прописима о јавним набавкама. Радник Одсјека је активно учествовао у свим геодетски радовима који су обављани за потребе Општине, почев од  послова на припреми радних налога и документације за геодетску организацију која је обављала послове за Општину, на праћењу извршења тих радних налога и пружању одређене помоћи  ради бржег обављања послова. У случајевима споразумног рјешавања имовинско-правних односа на непокретностима за потребе Општине, гдје није било потребе за цијепањем парцела и извођењем других геодетских радова који спадају у одржавање катастара непокретности, радник Одсјека  вршио је идентификацију земљишта,  прибављање података о власницима , односно посједницима, прибављање извода из јавних евиденција о непокретностима, вршио исколчење одређених линијских  објеката (за потребе рјешавања имовинско-правних односа),  израду прегледних скица и сл. Послови идентификације земљишта и прибављања података из јавних евиденција, вршени су и за потребе других организационих јединица општинске управе, прије свега  Одјељења за стамбено-комуналне послове, Одјељења за инспекцијске послове и Одјељење за привреду.  У 2019. години, Одсјек је поднио укупно 139 (стотину тридесет девет) захтјева за прибављање  података из јавних евиденција о непокретностима (копије катастарских планова, посједовних листова, односно листова непокретности, извода из земљишне књиге, увјерења о идентификацији, извода из књиге уложених уговора, историјата парцела, израда пријавних листова и сл.). Поднесено је 6 (шест) захтјева за израду тзв. „А“ пријавног листа, и 2 (два) захтјева за израду и доставу дигиталних геодетских подлога. Прикупљена је потребна документација и обрађено је 9 (девет) налога за извођење геодетских радова за потребе Општине и праћено извршење тих налога.

Обрада материјала за Скупштину општине
У оквиру извршења послова из свог дјелокруга, Одсјек је у 2019. години, обрадио један  број аката који нису усвојени на сједницама Скупштине општине. Обрађено је укупно 3 (три)  одлуке и 1 (једно) рјешење.

Обрађено рјешење односилo се на именовање комисија за провођење поступка јавног надметања (лицитације) за продају грађевинског земљишта. 

Остали послови         

Поред напријед наведених послова Одсјек је у 2019.години, извршио и одређене послове чије је обављање везано за примарне послове из дјелокруга рада Одсјека .

Одсјек је обрадио и поднио 8 пријавa за упис укупно 8 катастарских  парцела у власништву Општине, у фискални регистар непокретности који води Пореска управа РС, те поднио 8 захтјева за издавање пореских увјерења о измиреним пореским обавезама везаним за непокретности. 
Припремљен је и достављен одговор на 12 (дванаест) разних поднесака грађана.

Закључак
Као што и друге органе и организације прате разни недостаци, тако у свом раду Одјељење наилази на неколико важних недостатака који су од битног утицаја на ефикасност рада органа.

Навест ћемо само неке, а то су:

· Сви акти везани за рјешавање имовинско – правних односа, као и приједлози измјене или израде регулационог плана, које треба да усвоји Скупштина општине Теслић, уопште се не разматрају на сједницама Скупштине општине Теслић, чиме је онемогућен рад нашег Одјељења, као и продужење рокова за поступање по захтјевима грађана,  а највећи проблем од свега је да се на такав начин не уважавају грађани општине Теслић и да они као крајњи корисници трпе највећу штету,

· Недостатак новог премјера за општину Теслић, односно недостатак ажурних геодетских подлога за већи дио Општине,

· Неријешена грунтовница код већине инвеститора и спорост рјешавања поступака пред РУГИП – ом (грунтовница и катастар). Овај дио посла није у  надлежности Одјељења, а у великој мјери утиче на рјешавање поднесених захтјева, те ће одјељење користити сваку прилику да надлежним институцијама скрене пажњу на наведене недостатке,
· Ни једним законским ни подзаконским актом није уведена обавеза о  вођењу евиденције некретнина јединице локалне самоуправе, и евентуално таква евиденција да би била установљена изискује велика финансијска средства,

· Одсјек за имовину је, у датим условима и са постојећом кадровском попуњеношћу, настојао да одговори задацима утврђеним Одлуком о оснивању општинске управе и потребама Општине, уз чињеницу да су на ефикасност рада Одсјека , утицале одређене објективне околности, 

· Основни проблеми у раду Одсјека у протеклом периоду, као и ранијих година,  јављали су се због изражене неажурности евиденција о непокретностима, што се односи нарочито на Земљишну књигу, а дијелом и на Катастар земљишта, 

·  При  извођењу геодетских радова,  тешкоће се јављају због чињенице да је на већем дијелу Општине у званичној употреби стари катастарски премјер из 1882. године, у размјери 1:6250, који  апсолутно не одговара савременим потребама. Због тога пројектанти све чешће пројекте инфраструктурних објеката  темеље на геодетским подлогама заснованим на подацима авио-снимања из 1984. године, што ствара додатне тешкоће при преношењу пројеката на терен и идентификацији парцела по подацима старог катастарског  премјера (који је у званичној употреби). Одређени проблеми који су утицали на ажурност Одсјека, јављали су се и због чињенице да су неки поступци провођења промјена у јавним евиденцијама о непокретностима (цијепање-диоба парцела и сл.) трајали недопустиво дуго, или што је, рецимо, само за прибављање извода из јавних евиденција о непокретностима (Земљишне књиге и Катастра), потребно најмање 3 дана.        

Организациона јединица:  

Одјељење за општу управу са службом за правну помоћ  

Увод
Одјељење примјењује прописе Скупштине општине и Начелника општине, законе и друге прописе Републике Српске и Босне и Херцеговине чије је извршење повјерено општини, те припрема одлуке и друге акте које доноси Скупштина општине и Начелник општине и обавља стручне и друге послове који му се повјере у складу са надлежношћу.

У складу са Одлуком о оснивању Општинске управе и Правилником о организацији и систематизацији радних мјеста Општинске управе Теслић ово Oдјељење обавља послове који се односе на рад пријемне канцеларије-шалтер сале, овјеру потписа, преписа и рукописа, вођење матичних књига, послове ажурирања бирачких спискова, пружање правне помоћи, управно рјешавање из области грађанских стања, персоналну евиденцију, рад мјесних канцеларија, рад мјесних заједница и друге послове који су у дјелокругу овог Oдјељења.

У оквиру овог Одјељења образоване су 3 мјесне канцеларије и то: у Прибинићу, Чечави и Блатници. Мјесне канцеларије су истурени органи Општинске упрве чији је циљ да омогуће грађанима да економичније, рационалније и ефикасније извршавају своја права и обавезе.
План рада Одјељења је базиран на редовним активностима Одјељења због специфичности послова који се обављају у оквиру овог Одјељења и зависе од инереса и захтјева грађана. 
Спроведене активности на реализацији Плана рада  Одјељења за 2019. годину
Активности на реализацији Плана рада одјељења односиле су се на редовне активности.

У оквиру редовних активности:

· У шалтер сали је евидентирано 38.305 странака, 

· Предмети овјере укупно 28.640, од тога у: 

1. Теслићу укупно 25.642 (потписа 8.876, фотокопија 1.752, рукописа 14), 

2. Чечави укупно 1.225 (потписа 551, фотокопија 289, рукописа 0),

3. Прибинићу укупно 691 (потписа 386, фотокопија 455, рукописа 16),

4. Блатници укупно 1.082 (потписа 522, фотокопија 560, рукописа 0),

· Предмета у области грађанских стања гдје се води управни поступак, запримљено је 283 предмета, од чега је 283 предмета ријешено, 

· У области за рад мјесних заједница: припремљена 3 јавна огласа и склопљена 3  уговора о закупу пословних простора који су у саставу друштвених домова и два споразума о прекиду уговора, припремљено 148 одлука за савјете мјесних заједница, припремљено 86 захтјева савјета МЗ према општинским органима и другим институцијама, припремљено 78 извјештаја о финансијском стању и пословању.

· У оквиру реферата персоналних послова: издато је 467 радних књижица, унесено промјена у радне књижице 126, унесено стручне спреме у радне књижице 117 (дипломе, свједочанства, увјерења и сл.), издато увјерења о подацима из евиденција запослених 71, издато 159 рјешења о годишњем одмору запослених, 133 рјешења о плаћеном одсуству.

· У области послова матичара: 

· у Матичној служби Теслић: издато 8.354 извода из матичне књиге рођених, 1.272 увјерења о држављанству, 1.349 извода из матичне књиге вјенчаних, 526 извода из матичне кљиге умрлих; редовних уписа: у матичну књигу рођених 94, у матичну књигу држављана 0, у матичну књигу вјенчаних 172, у матичну књигу умрлих 190.

· у Мјесној канцеларији Прибинић: издато 643 извода из матичне књиге рођених, 164 увјерења о држављанству, 152 извода из матичне књиге вјенчаних, 126 извода из матичне кљиге умрлих; редовних уписа: у матичну књигу рођених 18, у матичну књигу држављана 6, у матичну књигу вјенчаних 12, у матичну књигу умрлих 41.

· у Мјесној канцеларији Чечава: издато 682 извода из матичне књиге рођених, 155 увјерења о држављанству, 165 извода из матичне књиге вјенчаних, 101 извод из матичне књиге умрлих; редовних уписа: у матичну књигу рођених 16, у матичну књигу држављана 4, у матичну књигу вјенчаних 17, у матичну књигу умрлих 39.

· у Мјесној канцеларији Блатница: издато 528 извода из матичне књиге рођених, 93 увјерења о држављанству, 129 извода из матичне књиге вјенчаних, 101 извода из матичне књиге умрлих; редовних уписа: у матичну књигу рођених 16, у матичну књигу држављана 2, у матичну књигу вјенчаних 16, у матичну књигу умрлих 66.
· Правна помоћ пружена је 1.121 странци, а урађена су 302 писмена поднесака. 

Табеларни приказ реализације Плана рада одјељења за општу управу са службом за правну помоћ за  2019. године Одјељења за општу управу са службом за правну помоћ за јануар - децембар 2019. годину
	Рб.
	Пројекти, мјере и редовни послови
	Веза са стратегијом
	Резултати (у текућој години)
	Резултати полугодиштe
	Оквирни буџет и извори финансирања према Стратегији
	Извори средстава

	1.
	П 2.1.1.1. 
Унапређење услужне и развојне компоненте општинске администрације
	SC2/SEC2.1.
	- Скраћени рокови издавања докумената грађанима у 2019. години, одјељење је све предмете ријешило у 2019. години
	-
	
	У оквиру редовних активности
	-

	
	
	
	
	
	
	
	

	2.
	П 2.1.1.2. 
Одржавање и унапређење web странице са on line сервисом за комункацију са грађанима
	SC2/SEC2.1.
	- Просјечан мјесечни број упита,

коментара и сугестија грађана у  вези услуга локалне управе путем оn line сервиса је мин. 20 до 2022. године, почев од 2018. године
	-
	
	У оквиру редовних активности
	-

	3.
	П 2.1.1.5. 
Унапређење знања и вјештина службеника општинске управе по годишњем плану
	SC2/SEC2.1.
	- Скраћени рокови издавања докумената грађанима   у 2019. години у односу на 2018. години

- Повећана ефикасност реализације  Стратегије развоја општине Теслић за 15% у периоду 2018-2020. у односу на период 2015-2017.
	-
	
	У оквиру редовних активности
	-

	
	
	
	
	
	
	
	

	4.
	П 2.2.2.3. Реконструкција локалних домова мјесних заједница
	SC2/SEC2.2.
	- У 2019. години обновљен  дом у Горњој Комушини

- Унапријеђени услови за одржавање јавних скупова и друштвеног живота у МЗ
	-
	
	Из буџета


	-


Закључак
У  2019. години Одјељење је благовремено извршавало редовне управно-правне, стручне, административне и техничке,  послове из надлежности Одјељења, те израдило документе који су били у обавези према Програму рада Скупштине општине Теслић. 
Организациона јединица:  

Одјељење за борачко-инвалидску заштиту  

Увод

Одјељење за борачко-инвалидску заштиту Општинске управе Теслић (у даљем тексту Одјељење) обавља послове Министарства рада и борачко-инвалидске заштите, који су Законом пренесени и повјерени општини, и послове из надлежности јединице локалне самоуправе, који су дефинисани актима Скупштине општине и Начелника општине.

Вршење надлежности Одјељења,  прописано је: Законом о заштити жртава ратне тортуре ( „Службени гласник Републике Српске“, број: 90/19), Законом о правима бораца, ратних војних инвалида и породица погинулих бораца одбрамбено-отаџбинског рата Републике Српске ( „Службени гласник Републике Српске“, број: 134/11, 9/12 и 40/12) и Законом о заштити цивилних жртава рата („Службени гласник Републике Српске“, број: 25/93, 53/04, 37/07, 60/07, 118/09 и 24/10) те, Одлуком о допунским правима бораца, војних инвалида и породица погинулих бораца ( „Службени гласник општине Теслић“, број: 5/15).

Послове војних евиденција, Одјељење обавља од 01. јануара 2007. године, на основу Уредбе о преношењу евиденција о лицима која су регулисала војну обавезу ( „Службени гласник Републике Српске“, број: 17/06, 62/06, 72/06 и 42/07) и Упутства о садржају и начину вођења евиденција о лицима која су регулисала војну обавезу, донесеног од стране Министра управе и локалне самоуправе Републике Српске ( „Службени гласник Републике Српске“, број: 105/06).

У раду Одјељења се примјењује и цијели низ других подзаконских аката, а најчешће: Уредба о борачком додатку ( „Службени гласник РС“, број: 52/13, 53/14 и 6/19), Уредба о стамбеном збрињавању породица погинулих бораца и ратних војних инвалида Одбрамбено-отаџбинског рата РС ( „Сл. гласник РС“, број 26/19), Правилник о утврђивању процента војног инвалидитета ( „Сл. Гласник РС“, број: 100/12, 116/12, 32/14 и 103/16)  и Правилник о раду љекарских комисија ( „Сл. Гласник РС“, број: 22/93 и 31/10) и Одлука о одобрењу пласмана средстава за унапређивање материјалног положаја бораца са навршених 65 година живота кроз мјесечно новчано примање („Службени гласник РС“, број 8/19).

Надлежност Одјељења

Одјељење у оквиру својих надлежности, обавља стручне и административне послове и рјешава у првостепеном управном поступку, о правима: демобилисаних бораца, војних инвалида, ратних војних инвалида, чланова породица погинулих бораца, чланова породица умрлих и несталих бораца, лица која су регулисала војну обавезу, те о правима цивилних жртава рата и чланова њихових породица.
Поменута права се састоје у следећем:

· стална мјесечна новчана примања,

· периодична новчана примања,

· здравствена заштита,

· стамбено збрињавање,
· права прописана Одлуком о допунским правима бораца, војних инвалида и породица погинулих бораца и 

· другим правима, у складу с законским одредбама.
Реализација законских права

Реализација законских права, у дијелу који се односи на новчана примања у 2019. години, са стањем на дан 31. децембар 2019. године, исказана је у следећој табели:

Остварена права у току 2019. године ( у загради подаци за 2018.г.)

	Редни број
	Врста права
	Број корисника
	Буџет Републике Српске (КМ)

	1.
	Права ратних војних инвалида, катег. I-X
	829

(879)
	2.124.816,76

(2.142.474,00)

	2.
	Породична инвалиднина ППБ, УВИ – уживаоци и сауживаоци
	537

(563)
	2.030.062,02 (2.088.720,24)

	3.
	Новчана накнада по основу одликовања
	381

(389)
	104.496,70

(105.000,00)

	4.
	Цивилне жртве рата (лична и породична инвалиднина)
	71

(72)
	152.458,44

(153.492,00)



	5.
	Годишњи борачки додатак
	2632

(2725)
	428.500,00

(437.073,60)

	6.
	Мјесечни борачки додатак
	2088

(1805)
	1.408.522,50

(1.241.816,40)

	7.
	Мјесечно новчано примање
	11

(6)
	13.336,76

(6.763,32)

	УКУПНО буџет РС 
	
	6.262.193,18


Буџет општине (према Одлуци о допунским правима) 
	1.
	Једнократне новчане помоћи

-лијечење
-лијечење чл. породице

-превоз ученика
-сахране
-за трошкове уџбеника

-екскурзија

-остало

УКУПНО

-захтјеви који су запримљени у 2018.-ој години а исплаћени из буџета 2019.-е године

УКУПНО
	756

-

4

89

-

-

2

851
	132.779,00

68.569,00

201.348,00

	2.
	Једнократне новчане помоћи за адаптацију стамбених објеката до 3 000.00 КМ
	24
	48.000,00

	3.
	Бескаматни кредити преко Општинске борачке организације
	63
	126.000,00

	
	УКУПНО  (у КМ)
	375.348,00


И н в а л и д н и н е


Породична инвалиднина уживалаца права, по основу погинулог борца, у извјештајном периоду је износила:

· За једног корисника...........................348,12 КМ

· За два корисника..................................464,16 КМ

· За три корисника..................................580,20 КМ

· За четири и више корисника.........696,24 КМ.

            Породичне инвалиднине, и личне инвалиднине, те инвалиднине ЦЖР исплаћиване су по коефицијенту 1 (један).

Лична инвалиднина за ратне и мирнодопске војне инвалиде износи, како слиједи:

(У загради подаци за 2018.годину)

	Редни бр.
	Категорија
	Број корисника
	Износ инвалиднине у КМ

	1.
	Прва 
	16 (16)
	754,44

	2.
	Друга 
	49 (56)
	580,20

	3.
	Трећа 
	24 (28)
	319,11

	4.
	Четврта
	65 (67)
	237,88

	5.
	Пета 
	53 (64)
	208,87

	6.
	Шеста
	104 (119)
	139,25

	7.
	Седма 
	108 (107)
	104,44

	8.
	Осма 
	148 (154)
	52,22

	9.
	Девета 
	174 (178)
	34,81

	10.
	Десета 
	88(90)
	29,01

	УКУПНО
	829 (879)
	


Додатак за његу и помоћ ратног војног инвалида прве категорије, износи 696,24 КМ, а за остале војне инвалиде овај додатак је степенован и основица износи од 46% до 86% од додатка војног инвалида прве категорије (основица је 580,20 КМ).


Ортопедски додатак је такође степенован, и по степенима се исплаћују следећи износи: први степен – 168,26 КМ; други степен – 127,64 КМ; трећи степен – 81,23 КМ и четврти степен – 40,61 КМ.


Допунско материјално обезбјеђење војних инвалида прве категорије износи 469,96 КМ, за инвалиде од друге до четврте категорије износи од 290,10 КМ до 191,47 КМ, односно 50-20% од основице. На основу изложеног, види се да ратни војни инвалид прве категорије има укупна мјесечна новчана примања  у износу од 2.198,96 КМ. Висина мјесечних новчаних примања осталих категорија инвалида, зависи од остварених права, напријед наведене категорије инвалидности и припадајућих принадлежности по том основу.


Породична инвалиднина је исплаћивана у износу од по 348,12 КМ, за једног члана (корисника). Ако је у породици више корисника ове инвалиднине, онда је распон инвалиднине до 696,24 КМ, у зависности од броја корисника.


Лична цивилна инвалиднина се разврстава у шест категорија, и по категоријама ова инвалиднина износи: прва –435,10 КМ; друга – 304,57 КМ; трећа – 217,55 КМ; четврта – 174,04 КМ; пета – 152,29 КМ и шеста – 130,53 КМ.
Остала права

З д р а в с т в е н а    з а ш т и т а

У извјештајном периоду, здравствену заштиту путем овог одјељења, користило је 24 носилаца здравственог осигурања. (Здравствену заштиту по основу борачког статуса, користе она лица која то право нису могла остварити по неком другом основу). У 2019. години има 24 нових захтјева за здравствену заштиту.


У оквиру здравствене заштите, Министарство рада и борачко-инвалидске заштите Републике Српске, у 2019. години обезбиједило је бањско-климатско лијечење за 17 корисника. Међу њима су: 8 чланова породица погинулих бораца и 9 ратних војних инвалида. Бањски третман са пуним пансионским услугама обезбијеђен је у ЗТЦ „Др Мирослав Зотовић“, бања „Слатина“.
Управни послови

У 2019. години, запримљен је и рјешаван већи број захтјева за остваривање одређених права. Измјене прописа и актуелни реформски процеси, у значајној мјери су утицали на структуру ових предмета и динамику њиховог рјешавања.

За категоризацију бораца, поднесено је 52 нова захтјева, док је за годишњи  борачки додатак поднесено 30 захтјева.
За разне видове новчане помоћи, у складу са Одлуком о допунским правима, поднесено је 1158 захтјева. Сви захтјеви, који су испуњавали прописане услове, ријешени су благовремено.


За годишњи борачки додатак је утврђено 30 нових корисника што значи да су сви захтјеви усвојени. За мјесечни годишњи борачки додатак 307 нових корисника. Са раније утврђеним правом на борачки додатак, сада укупно имамо 4.720 корисника, од чега 2.632 годишњег и 2.088 мјесечног.

Право на годишњи борачки додатак имају борци прве и друге категорије а рјешава се по захтјеву странке, док право на мјесечни борачки додатак имају борци од прве до пете категорије са навршених 60 година живота по захтјеву странке.


Општинској борачкој организацији је поднесено 52 захтјева за „Мишљење борачке организације“ о статусу бораца, односно њиховом учешћу у ОС РС. Благовремено је достављено мишљење за позитивних 52 захтјева. 
Послови војних евиденција

На основу члана 10. става 2. Уредбе о преношењу евиденције о лицима који су регулисала војну обавезу ( „Службени гласник Републике Српске“, број 17/06, 62/06 и 72/06), министар управе и локалне самоуправе доноси Упуство о садржају и начину вођења евиденције о лицима која су регулисала војну обавезу. 

Овим упуством члан 3. прописује се евиденција о лицима која су регулисала војну обавезу (у даљем тексту  евиденцију) од подручних организационих јединица досадашњег Министарства одбране Републике Српске, преузима, сређује чува и води Одјељење јединице локалне самоуправе надлежно за борачко-инвалидску заштиту.

Од 01.01.2007. године преузети су послови бившег Одсјека Министарства одбране Теслић, као и два радника тог Одсјека. 

На основу Упуства о садржају и начину вођења евиденције о лицима која су регулисала војну обавезу („Службени гласник Републике Српске“, број 105/06) члан 11. Одјељење за борачко-инвалидску заштиту, Војна евиденција је у извјештајном периоду 2019. године извршавало следеће послове: 

	· Издавање увјерења о служењу војног рока, односно регулисању војне обавезе
	179

	· Издавање увјерења о дужини учешћа у рату у оружаним снагама бивше СФРЈ и у оружаним снагама РС, односно у јединицама Министартва унутрашњих послова РС, ради утврђивања својства борца, категоризације, и за ПИО
	174

	· Издавање увјерења о ангажовању и времену проведеном на радној обавези, у јединицама радне обавезе,  у цивилној заштити и служби осматрања и обавјештавања
	9

	· Издавање увјерења да лице није обавезно служити војни рок
	6

	· Издавање увјерења да је регрутни обвезник уведен у војну евиденцију
	2

	Укупно
	370

	· Извршена је одјава из војне евиденције, по основу промјене пребивалишта (доказ лична карта)
	05

	· Извршена је пријава у војну евиденцију, по основу пријаве боравка на подручју општине Теслић, (доказ лична карта)
	2

	· Извршен је испис из војне евиденције, на основу рјешења о одрицању од држављанства БиХ и РС
	33

	· Извршен је испис из војне евиденције, на основу извјештаја о смрти
	294

	· Извршена је провјера спорног учешћа у рату, учешћа у полицији, провјера рањавања у ВРС,  по захтјеву војног обвезника у Министартву рада
	11


Вршена је провјера података за потребе Обавјештајно-сигурносне Агенције, а у складу са чланом 56.  Закона о заштити тајних података БиХ ( Службени гласник БиХ, број 54. од  09.08.2005. године), о служењу војног рока или ангажовању у оружаним снагама или другим формацијама за војне обвезнике.

У извјештајном периоду свакодневно се врши ажурирање података у картотеци, Матичној књизи с матичним и јединичним картоном, промјене статуса (умрли, исписани, неспособнии сл.), мјеста пребивалишта, запослење и друге промјене везане за војну евиденцију.
Стамбена питања
По основу Програма дугорочног стамбеног збрињавања, у току 2019. године, нису додијељена неповратна новчана средства из буџета Републике Српске, од 8 000.00 КМ.  


У околностима, када се финансирање Програма дугорочног стамбеног збрињавања из буџета Републике Српске остварује са закашњењем, сложена стамбена проблематика дјелимично је ријешена средствима из буџета Општине.


По овом основу реализовано је 85 захтјева, и то на начин, да је подносиоцу захтјева на текући рачун уплаћен одређени износ средстава (неповратно). Позитивно ријешено 24 захтјева у износу 48.000,00 КМ. У пракси се показало, да је ово добар начин за санирање кровова кућа, за изградњу купатила, прикључка воде или струје, и за сличне захвате, који помажу да се објекат санира и прилагоди за становање. У неким приликама, овај вид помоћи иницира и додатну помоћ у оквиру мјесне заједнице, или од сродника и то је аргумент више за овакав приступ датој проблематици. Неки од наведених захтјева су покренути на иницијативу Општинске борачке организације, или мјесних борачких организација. 


У складу са праксом из претходних година, дијелом су стамбена питања рјешавана и посредством Фонда за рјешавање стамбених питања у оквиру Општинске борачке организације.

Након проведеног јавног конкурса у 2019-тој години запримљено је 117 захтјева за додјелу бескаматних кредита, од тих 63 позитивно ријешених, укупно 126.000,00 КМ. Листа корисника је објављена на огласној табли у Општинској борачкој организацији и у згради СО-е.
Остале помоћи

Остале помоћи, у виду једнократних новчаних помоћи корисницима су након поднешених захтјева додјељиване на основу Одлуке о допунским правима бораца, војних инвалида и породица погинулих бораца.

За ову сврху, утврђена је буџетска ставка у износу 201.348,00 KM  и она је у цјелини реализована. Највећи дио средстава, исплаћен је у сврху помоћи и учешћа у трошковима лијечења и лијекова. У датим социјалним околностима, број ових захтјева у сталном је порасту што изискује већа буџетска средства за ове намјене. Тако се у односу на стање од ранијих година, дошло до увећаног броја корисника једнократне новчане помоћи.


Поред учешћа у трошковима лијечења, помоћ је пружана и за сљедеће потребе: трошкове сахрана у породицама борачких категорија,  трошкове превоза ученика дјеце погинулих бораца и дјеце РВИ од прве до четврте категорије.
Остали послови
Обављајући послове у оквиру прописаних надлежности, ово одјељење је свакодневно упућено на сарадњу са Општинском борачком организацијом. Настојано је да по свим питањима коректно сарађујемо, уважавајући специфичну позицију ове организације и њену одговорност пред борачком популацијом.

Настављено је, са ранијих година започетом, активношћу на развијању информационог система и формирању јединствене базе података. Одјељење је током године ангажовано на скенирању докумената, према програму који је утврђен у надлежном министарству. Сврха скенирања је, да надлежно министарство има директан увид у архиву која се налази у овом одјељењу.

Радници овог одјељења су обављали и друге послове, у складу са обавезама Одјељења и Општинске управе, а на основу Програма рада Скупштине општине, аката Начелника општине и захтјева надлежног министарства.

Организациона јединица:  

Одјељење за стамбено-комуналне послове  

Увод
Одјељење за стамбено – комуналне послове је у децембру 2018. године сачинило План рада за 2019. годину.  Приликом израде  Плана основне смјернице Одјељења  су биле Одлука о оснивању општинске управе Теслић, Правилник о организацији и систематизацији радних мјеста општинске управе Теслић, и нацрт Буџета општине Теслић за 2019. годину. План рада Одјељења је поред редовних активности обухватио и све активности које су као приоритетни и програмски циљеви дефинисани Стратегијом за 2019. годину.  

Одјељење за стамбено-комуналне послове обавља стручне, управне, административне, нормативно- правне, техничке и друге послове, које се односе на рад локалне управе код: изградње, одржавања и заштите објекта комуналне и путне инфраструктуре, заједничке комуналне потрошње, послове из области стамбених односа, послове учешћа у поступку приватизације пословних простора,  обрачуна накнаде за трошкове уређења грађевинског земљишта и накнаде за ренту, послове који се односе на комунално уређење насељених мјеста, прати поштовање закона и других прописа из области заштите животне средине у дјелокругу рада одјељења, обавља послове припреме и реализације програма и планова за изградњу и одржавање инфраструктурних објеката, прати рад комуналних и других предузећа којим су повјерени послови изградње, уређења и одржавања комуналне, саобраћајне и друге инфраструктуре (локални и некатегорисани путеви, водоснабдијевање, одвоз смећа и сл.), послове кориштења и управљања јавним паркинг простором, врши и друге послове које одреди Начелник општине, и послове утврђене законом и подзаконским актима чије је извршавање повјерено општини, а односи се на дјелокруг рада одјељења.

Спроведене активности на реализацији Плана рада Одјељења за 2019. годину

Активности на реализацији Плана одјељења односиле су се на редовне активности и активности на остваривању приоритетних и програмских циљева дефинисаних Стратегијом.

Према Програму рада Скупштине општине Теслић Одјељење је било у обавези да изради сљедеће документе:

· Извјештај о раду Одјељења за 2018. годину,
· Извјештај о реализацији Програма изградње и одржавања локалних и некатегорисаних путева  и мостова на подручју општине Теслић у 2018. години,
· Програм изградње некатегорисаних путева и мостова на подручју општине Теслић у 2019. години,
· Програм одржавања локалних  путева  на подручју општине Теслић у 2019. години, 

· Извјештај о реализацији Програма заједничке комуналне потрошње у 2018. години,
· Програм заједничке комуналне потрошње у 2019. години,
· Извјештај о реализацији Програма уређења градског грађевинског земљишта за 2018. годину,
· Програм уређења градског грађевинског земљишта за 2019. годину.
Надлежност и врста извршених послова
У току извјештајног периода, а у оквиру датих надлежности, Одјељење је обављало сљедеће послове:

-  Стамбени послови, 

-  Послови контроле откупа државних стамбених јединица,

-  Послови регистрације заједница за управљање стамбеним зградама, 

-  Послови везани за реализацију Програма уређења градског грађевинског   земљишта и Програма заједничке комуналне потрошње,

 -  Комунални послови,

-  Послови израде базе података и обрачун комуналне накнаде и комуналне таксе, 

-  Послови везани за изградњу и одржавање локалних и некатегорисаних путева и мостова,

-  Послови праћења уговора, везаних за пословне просторе,

-  Послови уређења грађевинског земљишта,

-  Програм локалних водовода,

-  Други послови из надлежности Одјељења. 

Опис извршених послова


Одјељење за стамбено-комуналне послове обавља послове који се односе на дјелокруг рада Одјељења, послове које му у надлежност да Начелник општине, послове на основу усвојених програма као што су: програм путне мреже, програм уређења грађевинског земљишта, програм заједничке комуналне потрошње, програм изградње локалних водовода и друго. У даљем слиједу овог Извјештаја, наведени су основни подаци о извршеним пословима у извјештајном периоду.
Стамбени и нормативно правни послови
 
Стамбени и нормативно правни послови могли би се сврстати у више група и то: вођење управног поступка у стамбеној области,  управни поступак оснивања заједница етажних власника, поступак исељења бесправно усељених лица у станове и друге просторије, припрема уговора за реализацију Програма уређења градског грађевинског земљишта и заједничке комуналне потрошње и други.


Неопходно је истаћи да вођење управног поступка представља дуготрајни поступак од самог позивања и саслушања странке, вођење усмених расправа, доношење рјешења, одлучивање по жалбама или прослијеђивање истих другостепеном органу, тако да вођење ових поступака може да траје више година.


Послови регистрације заједница етажних власника, њено оснивање и упис у регистар заједница зграда,  отвара много важних питања за рад и дјеловање заједнице. Процес регистрације почео је прије више од десет година. Закон о одржавању зграда донесен је 2011. године, гдје су детаљно дефинисана права и обавезе етажних власника. Од самог доношења Закона, Одјељење је преузело низ активности у циљу оснивања стамбених заједница (обавјештење на свим стамбеним зградама, организовање састанака, све то у више наврата), и та активност се наставља и даље, а и кроз саму сарадњу са Комуналном полицијом која у посљедњем периоду упозорава грађане на обавезу оснивања заједнице и на саме санкције које се односе на оне који се оглушавају на ову обавезу.

На подручју општине Теслић има око 200 стамбених зграда, од чега је до сада регистровано 185 заједницa, а у току 2019. године, регистровано је 13 заједница етажних власника, односно дошло је до измјена у истим.
Послови везани за реализацију Програма заједничке комуналне потрошње
У протеклом извјештајном периоду, везано за заједничку комуналну потрошњу обављени су  сљедећи послови:


-Израда Извјештаја о реализацији Програма заједничке комуналне потрошње за 2018. годину, 


-Израда Програма заједничке комуналне потрошње за 2019. годину (који обухвата одржавање јавне хигијене, јавног  зеленила и зимске службе  као и остале послове ЗКП-а, а под којима се подразумијева одржавање уличне расвјете, хоризонталне и вертикалне сигнализације, поправка оштећених улица и тротоaра у граду и сл.),


-Вршен је надзор над обављањем послова и дјелатности из области заједничке комуналне потрошње, чије обављање је јавним позивом било повјерено КП „Комуналац“ А.Д. Теслић,


-Вршена је израда тендерске документације за покретање поступка јавне набавке услуга, односно  радова из домена заједничке комуналне потрошње (поправка улица и других јавних површина), те учешће у раду комисија за провођење поступка јавних набавки,
-Континуирано су рађени послови на  комплетирању базе података за обрачун комуналне накнаде, те послови око ажурирања базе комуналне накнаде. 

Буџетом општине Теслић за 2019. годину за Програм заједничке комуналне потрошње предвиђено је 910.000 КМ. 
Програм заједничке комуналне потрошње у 2019. години реализован је у износу од 949.850,33 КМ.

Послови везани за изградњу и одржавање јавних путева и мостова, путне сигнализације и превоз у  друмском саобраћају
Дугорочним планом реконструкције и модернизације путне мреже, планирано је да се у цјелости изврши асфалтирање сва три нивоа путних комуникација, средствима Републике, средствима локалног буџета и личним средствима грађана.

Планирана средства за модернизацију  некатегорисаних  и локалних путева и мостова у 2019. години,   износила су 770.000 КМ, од чега 450.000 КМ за одржавање путева и мостова са путарском службом, 200.000 КМ за зимску службу, 50.000 КМ за санацију штете од поплава и 70.000 КМ за санацију мостова оштећених у поплавама. Укупно утрошена средства (реалокацијом средстава) за модернизацију локалних и  некатегорисаних путева и мостова у 2019. години,   износе 931.823.23 КМ.
Прољетно одржавање локалних путева извршено је са цца 20.000 м3 посипног материјала и крпањем ударних рупа на асфалтним саобраћајницама. 
Уз редовно одржавање путева рађена су интервентна одржавања (чишћење одрона и равнање макадамских дионица).

Одржавање некатегорисаних путева вршено је на основу поднесених захтјева, уз кординацију на реализацији са савјетима мјесних заједница. Извршен је значајан број реконструкција мостова уз сарадњу са корисницима који су изразили спремност властитог ангажовања на извођењу радова,  уз обезбјеђивање материјала у виду арматуре и бетона.

За одржавање мостова на измјени дотрајале дрвене грађе утрошено је   цца 20.000 КМ. Извршена је измјена дотрајале дрвене грађе на мостовима гдје је била угрожена безбиједност саобраћаја.
Уз чишћење локалних путева извршена је и додјела нафте мјесним заједницама за чишћење некатегорисаних путева и у ову сврху је утрошено цца 20.000 КМ.

Послови обрачуна и наплате комуналне накнаде, комуналне таксе  и других непореских прихода
 
У извјештајном периоду, а у складу са законским прописима и  важећим одлукама Скупштине општине, континуирано је рађено на ажурирању  базе података обвезника комуналне накнаде и издавању одговарајућих рјешења. Поред ажурирања, успостављена је база података обвезника у електронској форми.
Табела 1. Приказ издатих рјешења, рјешења која су на снази, обавјештења и закључених уговора у 2019.  години

	РБ.
	Задужења у 2018. години
	Укупно издато

	1.
	Рјешења за комуналну накнаду
	3.569

	2.
	Уговори за заузимање јавне површине
	45

	3.
	Рјешења о закупу земљишта-гараже
	240



Укупно наплаћена средства по основу непореских прихода у 2019. години износила су цца. 280.000 КМ.
На основу Закона о комуналним таксама који је донесен у 2012. години („Службени Гласник РС“, бр: 04/12) општине нису дужне да шаљу рјешења за комуналну таксу за истакнуту фирму. 

У току 2019. године од стране радника Паркинг службе на јавним паркиралиштима на подручју града наплаћено је укупно 91.648 КМ прихода. 

Послови уређења грађевинског земљишта
Скупштина општинe Теслић донијела је Одлуку о усвајању Програма уређења грађевинског земљишта за 2019. годину у износу од 250.000 КМ. Извршење је било 244.663,29 КМ. 

Организациона јединица:  

Одјељење за инспекцијске послове са комуналном полицијом
Увод
У одјељењу за инспекцијске послове са комуналном полицијом општинске Управе општине Теслић обављају се послови инспекцијског надзора и прегледа из области промета роба и услуга, пољопривреде, заштите биља и слатководног рибарства, саобраћаја, просторног уређења и грађења, заштите животне средине, здравствене заштите људи и санитарне заштите. Из области комунално-инспекцијског надзора врши се контрола примјене Закона о комуналној полицији, односно одлука и других прописа из области комуналне и других дјелатности утврђених посебним законом.

У одјељењу се обављају и послови: вођење управног поступка, доношење рјешења и закључака, издавање прекршајних налога, подношење кривичних пријава и захтјева за покретање прекршајног поступка, те припрема и обрада материјала за Скупштину и Начелника.

Одјељење за инспекцијске послове чини 8 (осам) инспекција, и то:

1. Инспекција за храну -један извршилац;
2. Тржишна инспекција - један извршилац;

3. Пољопривредна инспекција - један извршилац;

4. Ветеринарска инспекција - један извршилац;

5. Здравствена инспекција (повјерени послови инспектору за храну);

6. Саобраћајна инспекција- један извршилац;

7. Урбанистичко-грађевинска инспекција – један извршилац;

8. Еколошка инспекција - један извршилац;

9. Комунална полиција- четири извршиоца.

Законом о инспекцијама у Републици Српској („Службени гласник РС“, број 74/10 и 52/12), утврђује се обављање инспекцијског надзора у РС, а у сврху осигурања извршења закона и других прописа и општих аката. Опште обавезе и овлаштења инспектора одређене су чланом 57. и чланом 58. наведеног закона.


Инспекција за храну

У извјештајном периоду за 2019. годину, инспекција за храну  је вршила надзор над примјеном прописа који проистичу из:
-Закона о инспекцијама у РС,
-Закона о храни,

-Закона о заштити становништва од заразних болести,

-Закон о здравственој исправности животих намирница  и предмета опште употребе,

-Закона о заштити потрошача,
-Закона о трговини и угоститељству и других важећих прописа из назначених области.
У извјештајном периоду инспектор за храну, сходно  овлаштењима  вршио је редовне инспекцијске контроле, предузимао мјере у управном поступку, по захтјевима странака, налозима и обавјештењима  надлежног министарства и Инспектората. Укупно је извршена 101 контролa, од тога је изречено26 управних мјера којима је наложено отклањање утврђених неправилности, те због почињених прекршаја издато је 6 прекршајних налога у износу од 5.800 КМ.

У провођењу инспекцијског надзора над производњом и прометом хране вршене су контроле  продајних, услужних, производних и складишних мјеста. Контроле су се односиле на сам процес производње хране, промет робе, одржавање санитарно-хигијенског стања објеката, рокова употребе готових производа и сировина, испитивање хране, декларација произвођача, начина чувања и складиштења, манипулација хране из производних погона и складишта до крајњег одредишта.  

По налогу инспекције из промета је повучена храна неприкладна за људску употребу, углавном због истеклог рока употребе, промјене сензорних својстава и неодговарајућих декларација. Хигијенски неисправне намирнице стављане су ван промета и нешкодљиво уништаване на прописан начин.

Здравствени надзор над запосленим лицима у смислу редовних санитарних прегледа, похађање додатних едукација о хигијени хране, одржавање личне хигијене запослених и ношења прописане радне и заштитне одјеће у производњи и промету хране, воде, те лицима запосленим  на пружању хигијенских услуга,  вршен је у склопу редовних контрола. Укупно је  наређено 22  санитарна прегледа запослених лица. 

Од стране Регионалног завода за заштиту здравља Добој и Ветеринарског института „Др Васо Бутозан“ Бања Лука, вршене су редовне мјесечне контроле узорковања хране у производњи и промету, те су извјештаји о лабораторијском испитивању  достављани овој инспекцији на даље поступање. Код неуредних налаза предузимане су мјере и радње на отклањању утврђених неправилности и узрока који су произвели такво стање.
Табеларни преглед за 2019. годину

	Број извршених контрола
	101

	Број неуредних контрола
	26

	Наређене мјере отклањања недостатака
	26

	Наређено санитарних прегледа запослених лица
	22

	Број издатих прекршајних налога и вриједност (KM)
	6

5. 800 КМ


Ветеринарска инспекција

У извјештајном периоду за 2019. годину, ветеринарска инспекција је вршила надзор над примјеном прописа који проистичу из:

- Закона о инспекцијама у РС,

-Закона о ветеринаству,

-Закона о храни,

-Закона о заштити становништва од заразних болести,

-Закона о здравственој исправности животих намирница  и предмета опште   

  употребе,

-Закона о генетички модификованим организмима, 

-Закона о заштити и добробити животиња,

-Закона о сточарству,

-Закона о нуспроизводима животињског поријекла и других важећих прописа из назначених области.



У  извјештајном периоду ветеринарски инспектор, сходно  овлаштењима  вршио је  редовне инспекцијске контроле,  предузимао мјере у управном поступку, по захтјевима странака, налозима и обавјештењима надлежног министарства и Инспектората. Укупно je извршена 91 контролa, од тога је изречено 27 управних мјера којима је наложено отклањање утврђених неправилности, те због почињених прекршаја издат је један прекршајни налога у износу од 500 КМ.


У провођењу инспекцијског надзора над производњом и прометом хране вршене су контроле  продајних, услужних, производних и складишних мјеста. Контроле су се односиле на сам процес производње хране, промет робе, одржавање санитарно-хигијенског стања објеката, рокова употребе готових производа и сировина, испитивање хране, декларација произвођача, начина чувања и складиштења, манипулација хране из производних погона и складишта до крајњег одредишта.    


Током контроле санитарно-хигијенских и минимално-техничких услова  објеката под надзором, код  субјеката контроле наложено је предузимање мјера и радњи како би се отклониле утврђене неправилности. 

Од стране  Ветеринарског института РС „Др Васо Бутозан“ Бања Лука, вршене су редовне мјесечне контроле узорковања хране у производњи и промету, те су извјештаји о лабораторијском испитивању  достављани овој инспекцији на даље поступање. Код неуредних налаза предузимане су мјере и радње на отклањању утврђених  неправилности и узрока који су произвели такво стање.
Табеларни преглед за 2019 годину:
	Број извршених контрола
	91

	Број неуредних контрола
	27

	Наређене мјере отклањања недостатака
	27

	Број издатих прекршајних налога и вриједност (KM)
	1

500 КМ


Поред наведених активности, ветеринарска инспекција је  свакодневно вршила ветеринарско-санитарни преглед и контролу животних намирница на мјесту производње и ускладиштења, те пошиљки, животињских производа, животињских сировина, који се отпремају превозним средствима изван подручја општине. Извршен је ветеринарско-санитарним преглед  456.168 литара  свјежег сировог млијека. Ветеринарска инспекција је на основу ових прегледа фактурисала 5247,5 KM.

Табеларни приказ ветринарско-санитарних прегледа за 2019 годину:
	Ветеринарско-санитарни прегледи

	Свјеже сирово млијеко
	456.168 литара
	5. 247,50 КМ


Тржишна инспекција

           Законом о инспекцијама у Републици Српској („Службени  гласник Републике Српске“, број 74/10,109/12, 117/12 и 44/16),  утврђује  се обављање  инспекцијског надзора у Републици Српској, а у сврху осигурања извршавања закона и других прописа и општих аката.
          Опште обавезе и овлаштења инспектора (републичких, градских и општинских) одређена су чланом 41. и чланом 42. наведеног закона.

          Послове инспекцијског надзора  као повјерене послове на територији општине Теслић у  периоду од 01.01.2019. године  до 31.12.2019. године  вршиo je  општински тржишни инспектор  Недељко Топић.

         Током извјештајног периода, тржишна инспекција је вршила надзор над тржиштем у погледу придржавања прописа који се односе на трговину, угоститељствo, туризaм, услуге, заштиту потрошача, цијене, мјерне јединице и мјерила, интелектуалну својину, квалитет и безбиједност  непрехрамбених производа и друге области прописане законом. У оквиру  инспекцијског надзора  вршена је контрола извршења  материјалних закона, правилника, уредби и одлука донесених на нивоу Републике, као и Одлука донесених од стране СО Теслић и  Одлука  донесених од стране Начелника општине Теслић.

	Рб.
	ВРСТА ПОСЛОВА И ПРЕДУЗЕТЕ МЈЕРЕ ТРЖИШНЕ ИНСПЕКЦИЈЕ
	БРОЈ


	
	
	2019.
	2018.

	1.
	Извршених контрола (укупно)
	227
	217

	2.
	Трговински објекти
	121
	119

	3.
	Занатско- производни објекти
	36
	16

	4.
	Угоститељски  објекти
	45
	44

	5.
	Занатско – услужни објекти
	25
	38

	6.
	Брoј донесених  рјешења за отклањање неправилности
	7
	5

	7.
	Број издатих прекршајних  налога
	67
	69

	8.
	Вриједност издатих прекршајних налога у КМ
	21.350
	24.450

	9.
	Вриједност одузете  робе
	     
	          


У оквиру својих надлежности општинска тржишна инспекција је вршила редовне и ванредне инспекцијске контроле, тако да је на подручју општине извршено укупно 217 контрола и сачињено 217 записника о извршеној инспекцијској контроли, при чему је контролисано: 119  трговинских објекта, 44 угоститељска објеката,  16 занатско-производних  објекта и 38  занатско-услужних објеката.

             Контролисано је  119 објеката у којима се обавља трговинска дјелатност,  при чему су контролисанa правна лица, самостални предузетници и физичка лица. Тржишна инспекција је нашла да њих 43 има  недостатака у свом пословању, што је 36,1% од укупног броја контролисаних. На бази тога предузето је 5  инспекцијских  мјера издавања рјешења за отклањање неправилности у пословању и за утврђене неправилности издано је укупно 46  прекршајна  налога.

            Укупно је контролисано  44  угоститељска објекта.  Тржишна инспекција је утврдила да њих 14  има неправилности у своме пословању, што је 31,8 % од укупног броја контролисаних. На бази тога за утврђене неправилности и почињене прекршаје инспектор је  издао 14  прекршајних налога.

            Контролисано је 16 објеката занатско- производне дјелатности (пекаре, меснице, прим. прерада дрвета и др. произв. занатство)  и тржишна инспекција је нашла да од укупног броја контрола из ове области 9 њих или 56,2%  има  недостатаке у свом пословању. На бази тога за утврђене неправилности и почињене прекршаје  издано је 9  прекршајних налога.

            Kонтролисано је и 38  предузетника који се баве занатско-услужном  дјелатности (фризери, козметичари, аутомеханичари, ауто праонице, вулканизери, и др). Нису сви  били уредни, али се ради о мањим неправилностима, а Закон о занатско- предузетничкој дјелатности предвиђа ригорозне казне  у односу на њихове приходе,  тако   је само  записником   наложено отклањање неправилности. Ради се и о експанзији ових објеката (посебно козметичара, фризера и ауто праоница), а гдје је инспектор по Закону,  45 дана након издавња одобрења за рад, обавезан изаћи и утврдити минимално-техничке услове за обављање регистроване дјелатности, а многи не опстану на тржишту и радњу врло брзо након тога затворе.         

        У оквиру предузетих инспекцијских мјера у 2019. години је издано укупно  69  прекршајних   налога,  укупне вриједности  24.450 КМ, од чега је већи дио наплаћен. Мањи дио прекршиоца (3) је тражио судско одлучивање, а један такође мањи број (4) налога ће,  по истеку  једне године, бити  послан Пореској управи РС на принудну наплату. Од 01.08. 2014. године је ступио нови Закон о прекршајима по којем, ако починиоц прекршаја прихвати одговорност и изречену новчану казну плати у року од 8 дана ослобађа се половине изречене новчане казне.

         На подручју општине Теслић активно је око 650  предузетничких објеката  и око 100 објеката правних лица који су предмет контроле тржишног инспектора. Некада су радила  3 па затим 2, а  од 2013. години  ради  само један тржишни инспектор. Принцип да се сваки објекат  исконтролише једном годишње од стране општинске тржишне инспекције,  са овим бројем тржишних  инспектора,  више није могуће  испоштовати.

          Број донесених рјешења за отклањање неправилности је  мањи у односу на предходне године јер је последњим измјенама Закона о инспекцијама предвиђено прво налагања отклањања неправилности путем записника, тако да кад се за утврђену неправилност и почињени прекршај издаје прекршајни налог и  записником се налаже отклањање утврђене неправилности.  Број прегледа у 2019. години је нешто мањи јер су  у овој години уведена и дежурства инспектора у канцеларији.  
Пољопривредна инспекција
У извјештајном периоду за 2019. годину, пољопривредна инспекција је вршила надзор над примјеном прописа који проистичу из:

- Закона о инспекцијама у РС,
- Закона о сјемену пољопривредног биља, 

- Закона о  садном материјалу,
- Закона о сточарству,
- Закона о пољопривредном земљишту,
- Закона о пољопривреди,
- Закона о вину и ракији,
- Закона о рибарству,
- Закона о дувану и других важећих прописа из назначених области.
У посматраном периоду, пољопривредна инспекција је извршила 83 контроле, гдје је вршен увид у пословање правних лица, предузетника, удружења и физичких лица а који су покренути по службеној дужности, захтјевима странака, налозима МПШВ РС и Инспектората РС.

У структури проведених управних поступака, највише њих се односило на:  


- Контролу производње, промета сјемена, садног материјала, средстава за заштиту биља, дистрибуцију минералних ђубрива и оплемењивача земљишта. Укупно су извршене 43 контроле од којих су 3 биле  неуредне . Овдје су вршене контроле фитопатолошких налаза, здравствено стање биља, чистоћа сорти,  рокови употребе, начин чувања и складиштења. Код неуредних контрола затечени сјеменски и садни материјал је стављан ван промета и нешкодљиво уништаван, гдје је из промета повучено 100 комада садног материјала и 775 кг минералних ђубрива, те изречен 1 прекршајни налог. 

Међутим, у овој области надзора наилази се на проблем промета сјеменског и садног материјала у мањим продајним објектима-самостални предузетници, поготово у сеоским подручјима општине. У тим објектима се врши  промет мањих количина наведене робе а да за то не посједују  прописану документацију, услове објекта и стручни кадар.  Узимајући у обзир пријаве регистрованих пословних субјеката и прописане високе новчане казне, нису предузимане репресивне мјере већ је та врста робе стављана ван промета и нешкодљиво уништавана. 

У циљу  заштите пољопривредног земљишта и сточарства вршене су контроле издатих пољопривредних сагласности за претварање пољопривредног земљишта у непољопривредне сврхе, одлагање опасних и штетних материја на пољопривредно земљиште, уништавање амброзије, номадске испаше и кретања оваца и коза на подручју општине Теслић, гдје је извршено 15 контрола. Неуредних контрола је било 6 и изречена су  4   прекршајна налога.

                    Табеларни преглед за 2019. годину                                                              
	Број извршених контрола
	83

	Број неуредних контрола
	10 (12%)

	Садни материјал повучен из промета (ком)
	100 комада



	Минерална ђубрива (кг)
	775 кг

	Алкохолна пића повучена из промета (л)
	1,5 л

	Број издатих прекршајних налога и вриједност (KM)
	6

2100 КМ


Контроле  подстицајних средстава у пољопривреди су се највише односиле на контролу законитости добијања и намјенског кориштења добијених подстицајних  средстава код пољопривредних произвођача којима је извршена уплата подстицајних средстава у току  2017. и 2018. године  од стране МПШВ РС, гдје је извршено 13 контрола код пољопривредних произвођача. Контроле су вршене по  налозима Инспектората  и МПШВ РС.

Код контроле производње и промета дувана, вина, ракије и других алкохолних пића, који у квалитативном смислу нису  одговарали прописима, извршено је 8 контрола, које су извршене у угоститељским и трговинским објектима  те градској тржници. Неуредних контрола је била 1, те је из промета повучено и уништено 1,5 литра алкохолних пића која нису посједовала прописане декларације, те изречен 1 прекршајни налог.  

У области рибарства вршене су контроле заштите рибарских подручја, криволова, присуство порибљавању ријека и језера и контрола  здравственог стања рибе намијењене порибљавању, укупно су извршене 4 контроле. 

Саобраћајна  инспекција
У вршењу  послова  надзора  у извјештајном периоду за 2019. годину,  саобраћајна  инспекција  оствaрила  је  непосредан  увид у пословање  предузећа,  правних  лица  и  грађана  у  погледу придржавања:

- Закона  о превозу  у  друмском  саобраћају,
- Првилника  у  области  друмског  саобраћаја,
- Закона  о јавним  путевима,
- Важећих  Правилника  и  општинских  одлука.

У   друмском  саобраћају   вршене  су:

- Контроле  превозника  у  линијском  саобраћају: контроле  исправности  возила,  опреме  за  возила,  посједовању  одговарајућих  лиценца  за  превознике,  лиценце  за  возила  и  легитимације  за  возаче, посједовање одговарaјућих  редова  вожње и одговарајуће  документације;
-Контроле  превозника  у  теретном  саобраћају: исправности   возила, посједовање  одговарајућих   лиценци  за  превозника  и  возила ,  легитимација  за  возаче, контрола  одговарајуће  документације,   контрола  отпемница  за  робу;
- Контроле такси  стајалишта  и  такси  превозника: контрола   одобрења  за  такси  превоз, контрола  исправности  возила,  контрола  опреме за  возила  предвиђених  за  такси  превоз,  контролу  употребе  и  баждарења  таксиметра,  рјешавање  захтјева  за  распоред  на  такси стајалишта;
- Контрола  превоза  за  властите  потребе: контрола  одобрења  за   рад  издата  од  надлежног  општинског органа,  контрола  исправности  возила,  контрола  опреме  за возило,  контрола одговарајуће  документације.
У  току извјештајног  периода  саобраћајни инспектор је био  ангажован  и  у  Комисији   за  Усклађивање редова вожњи.

У  области  јавних  путева  вршен  је:

-Надзор  над  примјеном  Закона и  пратећих  прописа   и  то  контролом  радова   на  реконструкцији,  одржавању   и  заштити   локалних  и  некатегорисаних   путева,  као  и  градских  улица  и објеката  на  њима.

Исто  тако  стални  рад  био је  присутан  у  рјешавању   захтјева предузећа, Мјесних  заједница  и  физичких  лица,  када је  у  питању   заштита  јавних  путева  кроз  уградњу  одговарајуће  саобраћајне  сигнализације   и  заузимања путног  и  заштитног   појаса  пута.

У  току  извјештајног  периода,  вршени  су  инспекцијски  прегледи    на  заштити   регионалних  и дијела   магистралног  пута  М-4 ,  који пролази  кроз  нашу  општину,  због  захтјева грађана  и  мјесних  заједница,  те су  у  сарадњи са  републичком  инспекцијом  рјешавани  наведени  проблеми.

У извјештајном  периоду  извршено  је  95  контрола  од  чега:

-  47  контрола  возила  у друмском  саобраћају;
-  48    контрола   и  надзора  јавних  путева.
На  основу   извршених  инспекцијских  прегледа  утврђено је   26   неуредних  контрола, те су за исте  предузете следеће  мјере:

1)    23   издата   рјешења  за  отклањање  неправилности  и то:

       а)    11   за друмски  саобраћај   

       б)    12    за  јавне  путеве 

2)     3  репресивне  мјере,   и  то:
         a)  Забрана обављања  такси  дјелатности

         б)   Двије  забране  саобраћаја   на  путу
3)      Прекршајних  налога 5,  поднесено  за напријед  наведене  прекршаје.

Прекршајни   налози  су  подношени   по  Одлуци   о  условима  и  начину   обављања  јавног  превоза  лица и  ствари  на подручју  општине  Теслић,  Закона  о  превозу  у  друмском саобраћају  РС .
Табеларни  преглед  контрола  по  годинама:

	УКУПНО КОНТРОЛА


	Надзор над примјеном прописа у  друмском саобраћају  и  јавним путевима
	Неуредне

	Издата рјешења  за  отклањање неправилности
	Забране
	Репресивне  мјере/искључивање  возила из саобраћаја/
	Издати  прекршајни  налози
	Новчана вриједност  прекршајних  налога

	Преглед  по годинама
	2018
	2019
	2018
	2019
	2018
	2019
	2018
	2019
	2018
	2019
	2018
	2019
	2018
	2019

	Број контрола
	127
	95
	23
	26
	21
	23
	2
	3
	-

	-

	3
	5
	150
	500

	Друмски

Саобраћај
	8
	47
	0
	2
	10
	1
	_
	1
	-
	-
	3
	5
	2150
	1500

	Јавни

Путеви
	9
	8
	3


	4


	1
	2
	2
	2
	-
	-
	-
	-
	-
	-


Урбанистичко-грађевинска инспекција

(период од јуна 2019. године  до децембра 2019. године )
Урбанистичко-грађевински инспектор у јединици локалне самоуправе врши надзор у области просторног уређења и  грађења, а који се односи на примјену спроведбених докумената просторног уређења и изградњу и коришћење објеката за које грађевинску дозволу издаје јединица локалне самоуправе, а све у складу са Законом о уређењу простора и грађењу, Закона о инспекцијама, Закона о општем управном поступку и др.

У извјештајном периоду инспекцијски надзор вршен је од стране једног извршиоца са пуним радним временом у периоду од јуна 2019. године до децембра 2019. године (у првих шест мјесеци извршилац посла одсутан због боловања). 

Активности рада у извјештајном периоду општинског урб.-грађ. инспектора могу се подијелити у неколико области и то:

· КОНТРОЛА ГРАЂЕЊА: Контрола која се односи на редовне и ванредне контроле изградње и контроле изграђених објеката различите намјене, стамбене, стамбено-пословне, пословне, помоћне, господарске, и објекте друге намјене.

· КОНТРОЛА ИЗДАТИХ ЛОКАЦИЈСКИХ УСЛОВА, ГРАЂЕВИНСКЕ ДОЗВОЛЕ И УПОТРЕБНЕ ДОЗВОЛЕ: Контрола која се односи на усклађеност издатих рјешења са документима просторног уређења и законима и прописима који регулишу област грађења и просторног планирања.

· КОНТРОЛА УПОТРЕБЕ, ОДРЖАВАЊА ИЛИ ФИЗИЧКЕ ДОТРАЈАЛОСТИ ОБЈЕКАТА: Контрола која се односи на контролу изграђених и објеката у употреби, у циљу заштите живота и здравља људи, као и безбиједност саобраћаја и околине.

· ОСТАЛЕ АКТИВНОСТИ: Присуство у раду комисије за технички преглед објеката и остало.

Активности за извјештајни период приказане су у ТАБЕЛИ БР.1
	АКТИВНОСТ ИНСПЕКТОРА

	Извршене контроле
	Остало

	1
	2
	3
	4
	5
	6
	7
	8
	9

	Укупно
	Неуредне
	Кон. грађења
	Неуредне
	Контрола локацијских услова, грађевинских и употребних дозвола
	Неуредне
	Контр.

Употр. и одржавања објеката
	Неуредне
	 Остало

	55
	22
	51
	19
	1
	1
	3
	2
	


	УПРАВНЕ МЈЕРЕ

	1
	2
	3
	4
	5

	Отклањање неправилности
	Обустава грађења
	Рушење објеката
	Забрана употребе
	Захтјев за укидање рјешења по праву надзора

	4
	4
	9
	0
	1


Еколошка инспекција

Прописане надлежности, програм рада и динамички план еколошког инспектора, били су основа на којој је ова инспекција заснивала своје активности у извјештајној години. Закони над чијом примјеном надзор спроводи еколошки инспектор су:

1. Закон о заштити животне средине;

2. Закон о управљању отпадом;

3. Закон о заштити ваздуха;

4. Закон о заштити природе.

Као и подзаконским актима донесеним за примјену наведених закона.

	Закони над чијом примјеном надзор проводи еколошки инспектор

	1.
	
	Број укупно извршених инспекцијских прегледа
	131

	2.
	
	Укупно неуредних контрола
	23

	3.
	а
	Закона о заштити животне средине
	39

	
	б
	Закона о управљању чврстим отпадом
	6

	
	ц
	Закона о заштити ваздуха
	2

	
	д
	Закона о заштити природе
	0

	4.
	
	Остале активности
	84


Инспекцијски надзор и предузете мјере у области:

I ЖИВОТНЕ СРЕДИНЕ
Законом из ове области уређују се заштита животне средине ради њеног очувања, смањивања ризика за живот и здравље људи, те осигуравања и побољшавања квалитета живота, заштита свих елемената животне средине, информисање и приступ информацијама у области заштите животне средине, планирање и заштита животне средине, стратешка процјена утицаја и процјена утицаја на животну средину, поступак издавања еколошких дозвола и спречавања несрећа великих размјера, системског-означавања и управљање заштитом животне средине, финансирање активности у вези са животном средином, одговорност за штету нанесену животној средини, као и права и обавезе правних и физичких лица која обављају дјелатности утврђене овим законом.

Загађење у области животне средине се огледа:

-још увијек не постоји систем за третман отпадних вода изјавне канализације;
- постојање дивљих депонија и свих других облика неадекватног одлагања отпада ствара проблем загађења путем процједних вода, са акцентом на депонију„Лучинац“, која поред тога што нема потребне сагласности за рад, током љетних мјесеци представља проблем са аспекта заштите здравља становника који се налазе у непосредној близини локације депоније;

-кретања механизације водотоком, приликом извоза шумских дрвних сортимената и

- експоатација шљунка.
II УПРАВЉАЊА ЧВРСТИМ ОТПАДОМ
Највећи узрочници загађења земљишта на подручју општине Теслић су неадекватно одложен отпад и руралне отпадне воде, постојање минских поља и неадекватно и неконтролисано кориштење хемијских средстава у пољопривреди.

У неким насељима на подручју општине Теслић само дио становништва је обухваћен прикупљањем комуналног отпада који се одвози на градску депонију, док остала домаћинства немају ријешен проблем, па већину отпада који је биоразградив уништавају у властитом домаћинству (спаљивањем, закопавањем и сл.) или одвозе појединачно у контејнере на градском подручју. Међутим, велики проблем представљају дивља одлагалишта отпада и појава бацања отпада у ријеке и потоке, посебно металног и пластичног отпада. 
Неуређене дивље депоније отпада налазе се углавном у руралном дијелу општине. Један дио депонија је у претходном периоду саниран, мада на потезу од: Криваје-Очауша, Клупа-Шњеготине, Гомјенице-Влајића, Жарковина-Витковци, Чечава-Љеб и у непосредној близини магистралног пута М4 настају нове депоније.

Током 2019. године еколошки инспектор и комунална полиција су у више наврата (током планираних контрола или по позиву мјештана насеља Жарковина) вршили инспекцијски и инспекцијско-комунални надзор над радом депоније, а везано запровођење мјера наложених Рјешењем, као и мјера које проистичу из Дозволе за управљање отпадом бр. 15.04-962-130/15, од 27.01.2016. године издате од Министарства за просторно уређење грађевинарство и екологију. На депонији „Лучинац“ не постоје техничко-технолошке мјере којима би се онемогућило дифузно загађење кроз процијеђивање отпадних вода са депоније. Током вршења инспекцијског надзора уочено је да се у мањим количинама нуспроизводи животињског поријекла непрописно одлажу у контејнере, што је резултирало да инспекцијски органи појачају контролу складиштења и дезинфекције предметне локације. Дезинфекција депонованог отпада се од стране управљача врши редовно, са одговарајућим средствима.
III ЗАШТИТА ВАЗДУХА
Незадовољавајуће стање квалитета ваздуха постоји изражено током читаве године, а нарочито је изражено током грејне сезоне када је изражена појава смога. Највећи извор загађења атмосфере настаје због гријања стамбеног, пословног и јавног простора, те емисије од привредних субјеката.

Највећи загађивачи ваздуха посједују еколошке дозволе и врше редован мониторинг загађујућих материја.
Одлука о начину, методи, динамици и временском периоду провјере квалитета зрака на подручју општине Теслић није донесена, те је исту потребно у што краћем времену донијети.

Није инсталирана мјерна опрема за контролу квалитета ваздуха, опреме за праћење метеоролошких параметара и дисплеј за приказ квалитета зрака и метеоролошких параметара, а што је обавеза проистекла из Закона о заштити ваздуха.

IV ЗАШТИТЕ ПРИРОДЕ
Законом о заштити природе уређује се заштита и очување природе, биолошке, геолошке и пејзажне разноврсности као дијела животне средине.
На простору општине Теслић током вршења инспекцијског надзора у 2019. години нису уочене значајније радње од стране привредних субјеката и појединаца, а које су у супротности за принципима заштите природе везаним за изградњу хидро објеката без одобрења надлежних служби, коришћење фосила, сакупљање и коришћење заштићених дивљих врста гљива, лишајева, животиња, биљака. Изражена је појава незаконитог експлоатисања минералних сировина, првенствено мајдана од стране правних и физичких лица.

Комунална полиција

У извјештајном периоду 01.01.2019. године до 31.12.2019. године у  раду комуналне полиције изражени су следећи проблеми и то:

Доста стамбених и стамбено-пословних зграда нема дрварница за одлагање огрева, па огрев држе испред зграда, на јавним површинама, које нису предвиђене за те намјене, а често иста депонују на зеленим јавним површинама, чиме уништавају зелену површину, која је планирана као таква донесеним плановима на локалне заједнице.

Стамбене и стамбено-пословне зграде, које имају дрварнице за одлагање огрева, исте не користе намјенски,  исте заузимају другим стварима, а огрев депонују противно одредбама Одлуке о комуналном реду, на јавној површини око зграда, чиме нарушавају изглед града и околине.

Комунална полиција се у свом раду сусретала са проблемом у организовању Заједница етажних власника а тиме и само функционисање истих, обзиром да се етажни власници нерадо прихватају те обавезе, a посебно обавезе да се бирају у руководство заједнице. Наиме велики број зграда и даље нема организоване заједнице, обзиром да исте често нису у стању да сакупе већину за одржавање састанка у циљу организовања односно бирања органа заједнице у стамбеној згради или појединим улазима. Проблем је што доста грађана који раде у иностранству, купују станове у Теслићу у који долазе повремено.

Све  стамбене или стамбено-пословне зграде, као и улази, који немају организовану заједницу, суочавају се са проблемом одржавања зграде, а посебно када је у питању инвестиционо одржавање исте. Комунална полиција у тим случајевима, појединачно налаже етажним власницима отклањање уочених недостатака, што је много неефикасније него у случају када зграда има огранизовану заједницу етажних власника или управни одбор заједнице.

У извјештајном периоду уочен је велики  проблем стварања дивљих депонија смећа, које су по неком неписаном правилу, стварају поред путева, у шумским комплекса, гдје је било тешко идентификовати починиоце, односно смеће се одлаже и у корита ријека а посебно сеоским потоцима или мајданима, до којих су већ направљени путеви који им олакшавају депоновање  веће количине смећа. Грађани нису вољни да дају информације о особама које врше стварање дивљих депонија, нити су спремни на тражење комуналне полиције да идентификују починиоце како би избјегли разна свједочења у прекршајном или судском поступку.

Нелегалном експлоатацијом шљунка из ријечних корита Велике и Мале Усоре и ријеке Укрине, врши се загађивање водотока ријека. Наиме радне машине и ТМВ која се крећу водотоцима, расипају у водоток уље и гориво, које додатно загађује воду. У извјештајном периоду у више наврата уочена је експлоатација шљунка из ријечног корита ријека Велика и Мала Усора и Укрина, записници и сва пратећа расположива прикупљена документација, везана за комунално-инспекцијски надзор, достављена је путем ПС-е Теслић тужилаштву у Добоју.

Водотоци се загађују и експлоатацијом дрвних сортимената, који се транспортују често водотоцима, у које се уносе муљ, блато а посебно што машине испуштају гориво и уље у водотоке. Посебан проблем је загађивање водотока изнад водо захвата, односно фабрике воде на Црној Ријеци, из које се снабдијева град и околина. Комунално-инспекцијским надзором констатоване су радње супротне Одредбама Одлуке о комуналном реду, записником и рјешењем су налагане обуставе таквих радњи које су супротне одредбама одлуке, а правна и физичка лица која су затечена да врше транспорт дрвних сортимената, водотоцима, се санкционишу попуњавањем прекршајног налога.

Комуналној полицији се често обраћају грађани који станују у ужем градском дијелу, а посебно који станују у стамбено-пословним зградама колективног становања, на прекомјерну буку, која се емитује са музичких уређаја из угоститељских објеката или музике уживо, тиме реметећи мир у ноћним сатима, комунална полиција је организованим дежурствима, у дане викенда, настојала да такве радње сведе на минимум, а за власнике су изрицане прописане казне, па и затварање објеката.

Огроман проблем у раду се јављао код  збрињавања великог броја паса луталица, обзиром да општина Теслић, нема азил за псе луталице, тако да се велики број паса креће како у граду, тако и у сеоском подручју, што представља опасност по људе, посебно дјецу, која одлазе у школу и иду из школе кући, а често нападају и домаће животиње. Законом о заштити животиња, забрањено је нехумано уклањање паса луталица, осим хуманог уклањања истих путем ветеринарских служби, како је то прописано законом. Обзиром да општина Теслић нема азил за псе луталице, исти се уклањају са улица и збрињавају у азилу у Прњавору путем предузећа  са којим Општина Теслић има закључен уговор о збрињавању.

Проблем код одводње отпадних вода у јавну канализациону мрежу у градском и приградском дијелу је доста добро ријешен, обзиром да већи дио се одводи у јавну градску канализациону мрежу. Мањи број домаћинстава није прикључен због конфигурације терена или неког техничког проблема, па се од стране комуналне полиције тим власницима налаже изградња водонепропусних септичких јама. Проблем су сеоска домаћинства, гдје нема јавне канализационе мреже, гдје нису изграђене септичке јаме, или су изграђене непрописно, супротно Одлуци о комуналном реду, гдје се преливи отпадне и фекалне воде испуштају у водотоке а није риједак случај да се исто испушта у непосредној близини стамбених и других објеката, што представља велику опасност од загађења земљишта, водотока као и разних зараза. Лицу које се понаша супротно одредбама Одлуке о комуналном реду, записником и рјешењем се налаже изградња прописаних водо-непропусних септичких јама чиме би се спријечило загађивање водотока и околине.

Велики проблем у раду комуналне полиције у извјештајном периоду су стварали грађани општине Теслић, који држе домаће животиње, супротно одредбама Одлуке о заштити и држању домаћих животиња на опшптини Теслић. У већем броју случајева ради се о становницима избјегличких насеља у Теслићу и околини, који живе на малим плацевима, гдје немају услове за изградњу штала и свињаца по важећим прописима, исте држе у дрвеним објектима који нису условни, без прописно изграђених осочника и септичких јама, тако да загађују околину, а првенствено ометају нормалан и несметан боравак односно становање најближих комшија, који су у већини и особе које пријављују такве случајеве.

	Службеник
	Укупно предмета
	По захтјеву странке
	По службеној дужности
	Бр. Прекрш.налога

	Благојевић Милорад
	268
	247
	21
	150

	Зукановић Алмаса
	105
	29
	76
	20

	Мишић Ненад
	77
	39
	38
	11

	Алексић Александар
	86
	33
	53
	17

	Укупно
	536
	348
	188
	198


НАПОМЕНА:

У циљу побољшања рада комуналне полиције неопходно је да се комунална полиција активно укључи у измјену и допуну општинских одлука, којима би се прецизније дефинисале одредбе одлука које регулишу:

1. Збрињавање паса луталица, један од кључних проблема у раду комуналне полиције, може се  ријешити, изградњом  азила за псе на теритоорији општине Теслић, односно да се створе услови, опреми са опремом и кадровима правно лице или СП са локалитетом на територији општине Теслић, како би се много ефикасније вршило збрињавање напуштених паса на територији општине Теслић, на задовољство свих грађана општине Теслић,
2. Општинске Одлуке  о одржавању зграда на територији општине Теслић. Циљ је да све стамбене и стамбено-пословне зграде, у 2020 години, организују се као заједнице етажних власника, ради што ефикасније примјене наведене одлуке.

3. Што више контрола вршити на уклањању огревног дрвета са јавних површина око стамбених и стамбено –пословних зграда, а што би значајно утицало на чистоћу и изглед града и околине.

4. Да би се спријечило стварање дивљих депонија у непосредној близини града и сеоским подручјима, у циљу доказивања прекршаја на више локалитета, на којима се стварају дивље депоније, поставити камере за идентификацију починиоца прекршаја, а што је једини начин да се спријечи загађење водотока и шумских комплекса.

5. Направити измјену и допуну општинске Одлуке о јавном превозу лица и ствари на територији општине Теслић, у циљу побољшања јавног превоза путника и ствари. Дати овлаштење за контролу превоза и комуналној полицији, којом би се прописале казне које би изрицала и комунална полиција, тако да би са 4 извршиоца, увелико олакшали решавање овог проблема уз свакодневну сарадњу са општинском саобраћајном инспекцијом.

6. Донијети нову Одлуку о заштити и држању животиња на територији општине Теслић, којом би прецизније била дефинисана могућност уклањања домаћих животиња, које власници држе у неусловним објектима или их држе у зони у којој  је забрањено држање домаћих животиња, односно да се дефинишу услови и локалитет за збрињавање истих.

7. Донијети нову општинску Одлуку о одређивању радног времена у угоститељским објектима на територији општине Теслић, да би се прецизније дефинисали објекти у којима је дозвољено извођење музике са музичких уређаја, музике уживо, као и да се одреди фиксно радно вријеме за све објекте који се налазе у стамбено-пословним објектима колективног становања, односно крајње вријеме које се не може продужити од случаја до случаја.

8. Одлуком о путевима дефинисати путеве од општинског интереса односно путеве у власништву општине, да се пропишу санкције за правна и физичка лица, које недозвољеним радњама  оштећују путеве, теретима преко одређене носивости, као и изношење земље блата или испуштање отпадних вода на коловозе локалних категорисаних и некатегорисаних путева, односно који врше радње на путу или у његовом заштитном појасу.

9.  Контролу нелегалне експлоатације шљунка из ријечних корита ријека Велике и Мале Усора и Укрине, пребацити на водопривредну инспекцију, како општинску попуњавањем тог радног мјеста , тако и на републичку, а све у циљу ефикасније контроле, а комуналној полицији оставити надлежност контроле по члану 59 а и б измјене и допуне Одлуке о комуналном реду, када су у питању заштита корита ријека.

10. Приликом експлоатације дрвних сортимената, повећати казне Одлуком о комуналном реду за правна и физичка лица, која врше транспорт дрвних сортимената водотоцима ријека и потока, чиме мијењају водни режим, у водоток уносе муљ, нафту и уље, који су опасни по здравље људи и животиња, које геађани напајају из природних водотока.
Организациона јединица
Одсјек за цивилну заштиту
Провођење Законом прописаних мјера заштите и спасавања, као и других активности у оквиру дјеловања цивилне заштите било је у функцији заштите и спасавања људи, материјалних и других добара.
Служба је имала добру сарадњу са сусједним службама цивилне заштите, укључујући и службе из Федерације БиХ. Посебно добру сарадњу и узајамно дјеловање остварено је са МУП-ом Републике Српске СЈБ Теслић, подручним одјељењем ЦЗ Добој, Мац-канцеларија Бања Лука, као и другим органима, организацијама и институцијама које су у фунцији заштите и спасавања.
Уважавајући обавезу реализовања закључака са регионалних састанака ЦЗ може се рећи да су исти у цјелости проведени. У погледу примјене потписаних уговора са организацијама и институцијама констатује се да се примјењују без примједби.

Током 2019. године Општински штаб за ванредне ситуације одржао је 2. сједнице на којима је разматрао проблематику провођење мјера заштите и спашавања и израду планских докумената. 

Посебних запажања у ангажовању јединица цивилне заштите, тимова и  повјереника на отклањању последица елементрарних непогода и других несрећа у календарској години није било.


У погледу попуњености људством може се констатовати да је добра, мада искуства из претходних периода показују да је код привредних друшатва евидентно да се приоритет даје властитом економском интересу, па се тек онда приступа обавезама из уговора. 

Када је ријеч о материјално-техничким средствима и опремљености евидентно је да руковаоцима машина недостаје искуство у оваквим приликама. 

У цјелини гледано уговорне обавезе предузећа и јавних установа који су носиоци уговора о ангажовању у случају потреба заштите и спасавања у ванредним ситуацијама и елементарним непогодама се поштују уз обавезу да се у наредном периоду на квалитетан начин опреме уз отворене могућности ангажовања подизвођача и имаоца опреме и материјално-техничких средстава неопходних за извршавање преузетих и уговорених задатака.

Процјена угрожености је урађена прије четири године а План заштите од елементарних непогода и других несрећа општина Теслић урадила је прије шест година и прошао је фазу усклађивања са процјеном угрожености. Сваке године овај плански документ је предмет ажурирања.

Поред наведених, значајне активности проведене су на ажурирању постојеће планске документације у циљу израде што реалнијих и оперативнијих докумената, као и доградњи и новелирању постојеће базе података. 
Детељна база података урађена је за имаоце материјално-техничких средства у привредним и другим друштвима на основу података о регистрацији возила из евиденције СЈБ Теслић, базе повјереника Цивилне заштите по мјесним заједницама усклађена са базом савјета у Мјесним заједницама, као и становништва по мјесним заједницама.

Приликом ажурирања, као полазна основа базе кориштен је бирачки списак, а онда смо приступили уписивању телефонских бројева и других потребних података. База података је урађена у EXCEL формату тако да је оперативна у више смјерова и података.
У циљу реализације Плана активности у припреми и провођењу мјера  програма заштите и спасавања од шумских пожара и других пожара на отвореном простору може се консатовати да су планови усаглашени са ШГ „Борја“ Теслић и конкретизоване активности на гашењу почетних пожара.  

Реализација задатака из Плана одбране од поплава у Републици Српској у 2019. години, као и Плана активности на спровођењу посебних мјера заштите и спасавања од сњежних падавина и снијега од интереса за Републику Српску у 2019. години, у дијелу који се односи на општину Теслић су у потпуности испуњени. Овај документ садржи конкретне активности, носиоце и рокове.
С циљем провођења активности из Програма провођења мјера заштите и спасавања од сњежних падавина Програмом одржавања комуникација од снијега покривени су сви правци и није потребна посебна израда плана чишћења снијега. За регионалне и магистралне путне правце носиоци задатака су одређени уговорима са нивоа ЈП „Путеви РС“, а за локалне и некатегорисане правце носиоци задатака су одређени уговорима општине Теслић.

Реализација задатака из Плана активности у припреми и спровођењу мјера заштите и спасавања од земљотреса у општини Теслић за период 2016-2019. година (у дијелу који се односи на 2019. годину) је плански урађена и ажурирана.
Поред ових, значајно је истаћи да је у функцији систем узбуњивања грађана, који се провјерава сваког 15-ог у мјесецу.

Територију општине Теслић у 2019. години задесила је елементарна непогода поплава. Вода се излила у приградско насеље Стењак, Жарковина и Врела, проузрукујући штету на 200 приватних стамбених објеката, инфраструктури и привредним објектима. 

У току 2019 године, Одсјек цивилне заштите је кандидовао 150 локација регистованих минских поља за деминирања терена. Аплицирано је према МАЦ БиХ, МАЦ РС, Амбасадама СР Њемачке, САД-а и Шведске, а реализован je пројекат деминирања од 20 000 m2 на подручју МЗ Јасенице. У сарадњи са Републичком управом цивилне заштите и РС МАЦ-ом проведене су активности на редуковању ризичних површина под минама.

Општа оцјена функционисања и ефикасности Цивилне заштите на подручју општине је задовољавајућа.
                 Обрађивач:                                                                   Предлагач:
Одсјек за локални економски развој                               Начелник општине                                                 
           и европске интеграције

